title: Kroatian politiikka

text: Puoluepolitiikkaa leimaa voimakas vastakkainasettelu sekä hyvin kärjekäs retoriikka. Puoluejärjestelmää leimaavat myös useat vähemmistöjä edustavat puolueet ja alueelliset puolueet, jotka painottavat politiikassaan oman alueensa asioita. Vuoden 2015 parlamenttivaaleissa konservatiivisen Kroatian demokraattinen unioni -puolueen johtama isänmaallinen koalitio voitti vaalit saaden 59 parlamenttipaikkaa. Toiseksi tullut Kroatia kasvaa -koalitio, jota johtaa sosiaalidemokraattinen puolue (SDP), sai 56 paikkaa ja kolmanneksi tullut neoliberalistinen MOST-puolue 19 paikkaa. Koska enemmistöhallituksen muodostaminen vaatii 76 parlamentikkoa, on hallituksen muodostaminen osoittautunut hankalaksi. Hallitusneuvottelut ovat yhä kesken.


title: Kroatian politiikka

text: Kroatia on jaettu 20 piirikuntaan ja edelleen useisiin kuntiin. Pääkaupunki Zagrebilla on piirikuntaa vastaava asema. Nykyinen paikallishallinto on vuodelta 1997, jolloin vuonna 1992 asetettua järjestelmää muutettiin. Vuoden 2006 lain mukaan Kroatiassa on puolestaan 429 kuntaa, joista 127:llä on kaupunginoikeudet.


title: Kroatian politiikka

text: Kroatian oikeuslaitos on kolmiasteinen, ylimpänä on korkein oikeus ja sen alapuolella ovat piirikunnalliset ja kunnalliset oikeudet. Perustuslakituomioistuin käsittelee perustuslakiin liittyvät asiat. Oikeuslaitos on saanut runsaasti vaikutteita Itävalta-Unkarin ajoista, ja sen kehys on rakentunut itävaltalaisten instituutioiden pohjalle.


title: Kroatian politiikka

text: Oikeuslaitoksen itsenäisyyttä on Kroatiassa kritisoitu, mihin on ollut suurimpana syynä, että monet vielä 2000-luvullakin virassa olleet tuomarit olivat valittu poliittisin perustein 1990-luvulla. Oikeuslaitoksessa on kuitenkin 2000-luvun alun aikana ollut merkittäviä uudistuksia EU:n asettaman paineen takia.


title: Kroatian politiikka

text: Kroatia ei ole militaristinen valtio, ja se luottaa turvallisuudessaan Naton takaamaan suojaan. Naton jäseneksi Kroatia pääsi vuonna 2009. Kroatian asevoimat perustettiin 1990-luvun alussa laajan, erityisesti Yhdysvalloista tulleen, kansainvälisen tuen avulla. Kroatialla ei ollut vielä asevoimia 1991, kun se julistautui itsenäiseksi. Kahdessa vuodessa se oli kuitenkin koulutettu ja varustettu sen verran hyvin, että se onnistui valtaamaan serbimilitanteilta alueita kahdessa erillisessä suuressa operaatiossa vuoden 1995 aikana. Asevoimiin kuuluu maavoimat, laivasto ja ilmavoimat.


title: Kroatian politiikka

text: Kroatia liittyi WTO:n jäseneksi 30. marraskuuta 2000. Se anoi Euroopan unionin jäsenyyttä 2003, ja hyväksyttiin virallisesti vuonna 2004 hakijavaltioksi. Jäsenyysneuvottelujen ehtona oli yhteistyö entisen Jugoslavian alueen kansainvälisen rikostuomioistuimen ICTYn kanssa. Liittymisneuvottelut alkoivat syksyllä 2005 samanaikaisesti Turkin kanssa ja päättyivät 2011. 22. tammikuuta 2012 Kroatiassa pidettiin kansanäänestys EU-jäsenyydestä. Äänioikeutetuista 44 % kävi äänestämässä, joista kaksi kolmasosaa kannatti liittymistä Euroopan unioniin. Kroatia on ollut EU:n jäsen 1. heinäkuuta 2013 alkaen.


title: Heidi Nokelainen

text: Heidi Aino Elina Nokelainen (s. 30. syyskuuta 1990 Rautjärvi) on suomalainen keihäänheittäjä. Hän edustaa Joensuun Katajaa ja häntä valmentaa Heli Rantanen. Vuoteen 2016 asti hän edusti Simpeleen Urheilijoita.


title: Heidi Nokelainen

text: Porin Kalevan kisoissa 2015 Nokelainen saavutti keihäänheitossa pronssia tuloksella 57,04 m. Ensimmäisen Kalevan kisojen mestaruutensa Nokelainen voitti Oulussa 2016 ennätyksellään 60,98 m. Amsterdamin EM-kilpailuissa Nokelainen karsiutui loppukilpailusta. Elokuun 2016 lopulla Lappeenrannan eliittikisoissa syntyi Nokelaisen uusi ennätys, 62,13 m. Hallissa Nokelainen on saavuttanut SM-hopeaa vuosina 2011 ja 2014.


title: Heidi Nokelainen

text: Suomi–Ruotsi-maaottelun Nokelainen on voittanut vuonna 2015. Gwangjun universiadeissa 2015 hän oli yhdeksäs.


title: Heidi Nokelainen

text: Nokelaisen ennätys on Lappeenrannan eliittikisoissa elokuussa 2016 heitetty 62,13 metriä.


title: Heidi Nokelainen

text: Nokelainen asuu Helsingissä ja opiskelee kieltenopettajaksi Itä-Suomen yliopistossa pääaineenaan saksan kieli.


title: Lipoiinihappo

text: Lipoiinihappo eli tioktiinihappo (CHSO) on rengasrakenteisen disulfidirakenteen sisältävä karboksyylihappoihin kuuluva orgaaninen yhdiste. Yhdistettä esiintyy luonnossa kaikissa eliöryhmissä ja se on tärkeä antioksidantti ja koentsyymi biokemiallisesti merkittävissä hapetus-pelkistysreaktioissa. Yhdistettä käytetään lisäravinteena, eräiden maksasairauksien hoidossa ja kosmetiikassa.


title: Lipoiinihappo

text: Huoneenlämpötilassa lipoiinihappo on vaaleankeltaista kiteistä ainetta. Yhdiste on käytännöllisesti katsoen veteen liukenematonta, mutta liukenee orgaanisiin liuottimiin kuten metanoliin, etanoliin, dietyylieetteriin, kloroformiin ja hiilivetyihin. Lipoiinihappo on heikko happo ja sen pK-arvo on 5,4. Lipoiinihappo pelkistyy suhteellisen helposti dihydrolipoiinihapoksi, jolloin sen disulfidirakenne aukeaa. Yhdisteen hapetuskyky perustuu siihen, että lähes tasomaisessa viisiatomisessa renkaassa kahden vierekkäisen rikkiatomien elektroniparien välillä on voimakas hylkivä vuorovaikutus. Lipoiinihappo on optisesti aktiivinen yhdiste ja luonnossa esiintyvä enantiomeeri on (R)-(+)-lipoiinihappo, jonka ominaiskiertokyky bentseeniliuoksessa on + 104. S-isomeeri kääntää tasopolarisoidun valon värähtelysuuntaa vastakkaiseen suuntaan ja on biologisesti inaktiivinen.


title: Lipoiinihappo

text: Lipoiinihappoa esiintyy useissa eliöryhmissä muun muassa alkueläimissä, bakteereissa, kasveissa, sienissä ja eläimissä. Yhdiste ei esiinny solussa vapaana vaan pääasiassa liittyneenä proteiinien lysiiniaminohappojen sivuketjuihin muodostaen niin kutsutun lipoamidin. Yhdiste toimii bakteerien ja alkueläinten kasvua kiihdyttävänä aineena. Eläimissä yhdistettä muodostuu rasvahapoista biosynteesin avulla ja terve ihminen tuottaa tarvitsemansa määrän lipoiinihappoa itse. Eläimissä lipoiinihappoa esiintyy eniten maksassa. Tärkeimpiä lipoiinihapon tehtäviä on toimia koentsyyminä 2-oksokarboksyylihappojen dekarboksylointireaktiota katalysoiville entsyymeille esimerkiksi pyruvaattidehydrogenaasi- ja ketoglutaraattidehydrogenaasientsyymikomplekseille. Lisäksi yhdiste on antioksidantti, joka reagoi muun muassa happi-, hydroksyyli- ja peroksyyliradikaalien kanssa sekä voimistaa eräiden vitamiinien kuten C- ja E-vitamiinien tehoa.


title: Lipoiinihappo

text: Lipoiinihapon teollinen valmistus on kolmivaiheinen. Ensimmäisessä vaiheessa adipiinihapon monoesteri, joko monometyyli- tai monoetyyliadipaatti reagoi tionyylikloridin kanssa muodostaen happokloridijohdannaisen. Toisessa vaiheessa tämä happokloridijohdannainen reagoi eteenin kanssa alumiinikloridin toimiessa katalyyttinä metyyli- tai etyyli-8-kloori-6-keto-oktanoaattia, joka pelkistetään tionyylikloridin avulla pyridiiniliuoksessa metyyli- tai etyyli-8-kloori-6-hydroksioktanoaatiksi. Tämän yhdiste reagoi natriumsulfidin kanssa ja muodostunut tuote hydrolysoidaan emäksisissä olosuhteissa lipoiinihapoksi. Toinen tapa valmistaa yhdistettä on 6,8-dikloorioktaanihapon reaktio natriumsulfidin kanssa. Näin muodostuu lipoiinihapon raseeminen seos. Puhdasta R-lipoiinihappoa voidaan valmistaa (3S)-3-hydroksioktaanihapon estereistä.


title: Lipoiinihappo

text: Urheilijat käyttävät lipoiinihappoa lisäravinteena, koska se kasvattaa lihasmassaa. Lääketieteessä yhdistettä voidaan käyttää maksakirroosin, hepaattisen kooman, kroonisen maksatulehduksen ja eräiden munuaissairauksien hoitoon ja lisäksi sillä on ehdotettu olevan ehkäiseviä vaikutuksia muun muassa sydänkohtauksia ja Alzheimerin tautia vastaan. Lisäksi lipoiinihappo toimii vastamyrkkynä kärpässienten ("Amanita") aiheuttamien myrkytysten vastamyrkkynä. Kosmetiikassa lipoiinihappoa käytetään ryppyvoiteissa.


title: Edsbergin linna

text: Edsbergin linna on Ruotsissa Sollentunan kunnassa sijaitseva rakennus.


title: Edsbergin linna

text: Gabriel Bengtsson Oxenstierna perusti useammasta tilasta vuonna 1647 Edsbackan säterin, jota alettiin kutsua 1700-luvulla Edsbergiksi. Eversti Thure Gustaf Rudbeck osti paikan 1757, antoi purkaa ja vanhemman rakennuksen ja rakennutti tilalle nykyisen kartanorakennuksen, joka valmistui noin vuonna 1760. Kaksikerroksinen mansardikattoinen rakennus on rakennettu tiilistä.


title: Edsbergin linna

text: Ei ole tiedossa, että kuka on suunnitellut Edsbergin. Jean-Eric Rehniä on oletettu arkkitehdiksi, mutta myöhemmin on ehdotettu myös Carl Hårlemania, vaikka hän oli jo kuollut Edsbergin rakennustöiden alkaessa. Vuoden 1760 rakennustöiden yhteydessä perustettiin puutarha ranskalaiseen barokkityyliin. Suurin osa alkuperäisestä puutarhasta on hävinnyt, mutta eteläosa on rakennettu uudestaan vanhaa suunnitelmaa muistuttavaan tapaan.


title: Edsbergin linna

text: Edsberg oli melkein kaksisataa vuotta Rudbeckin suvun omistuksessa ja se myytiin Sollentunan kunnalle vuonna 1955.


title: Kotiranta (sukunimi)

text: Kotiranta tarkoittaa kaupunginosaa Vaasassa ja se on myös sukunimi:Väestörekisterikeskuksen mukaan Suomessa on vajaa 900 Kotirantaa.


title: Klapa

text: Klapa on perinteinen a cappella -laulumuoto, joka on peräisin Dalmatiasta, Kroatiasta. Laulujen aiheet koskettavat usein rakkautta, viiniä, kotimaata ja merta. Musiikin tärkeimmät elementit ovat harmonia ja melodia. Rytmillä on vain harvoin suurta merkitystä.


title: Klapa

text: Klapa-yhtyettä johtaa tenorilaulaja, jota seuraa muita tenoreita sekä baritoni- ja bassolaulajia. Esityksen aikan laulajat ovat järjestäytyneet puoliympyrän muotoon ja johtava tenori aloittaa laulamisen. Tavoitteena on saavuttaa paras mahdollinen äänien sekoitus. Laulajat käyttävät kurkkuääniä, nasaalisia puoliääniä ja falsettilaulantaa. Esiintyminen on vapaata laulantaa ilman nuottikirjoituksen apua.


title: Klapa

text: Klapa voidaan jakaa kolmeen eri tyyliin. Tietoa ”perinteistä klapasta” jaetaan suullisesti. ”Juhlaklapa” on puolestaan virallisemmin määritelty tyyli, joka keskittyy esiintymisiin. ”Nykyikaista klapaa” nuoret laulajat oppivat esiintymisiin osallistumalla ja äänityksiä kuuntelemalla.


title: Klapa

text: Unesco listasi klapan vuonna 2012 aineettoman kulttuuriperinnön luetteloonsa.


title: Eira Käär

text: Eira Eeva-Liisa Käär (o.s. Virtanen; 28. kesäkuuta 1918 Tampere – 27. kesäkuuta 2015 Helsinki) oli suomalainen keramiikkataiteilija. Hän työskenteli Arabian tehtaalla vuosina 1946–1957, ensin taideosastolla 1946–1947, jossa hän teki uskonnollisaiheisia seinälaattoja, sitten koristesuunnittelijana taideteollisuusosastolla, jossa hän teki seinälautasten koristeita sekä myös tunnetun sarjatuotteena yhdessä Leena Vuorisen ja Olga Osolin kanssa tehdyn "Tarina"-sarjan.


title: Konavle

text: Konavle on kunta ja historiallinen alue eteläisimmässä Kroatiassa Dubrovnik-Neretvan piirikunnassa, missä se rajoittuu Bosnia ja Hertsegovinaan ja Montenegroon. Alue on maatalousvaltaista seutua, jossa on useita pieniä kyliä. Alueen näkymää hallitsee Dinaarisiin alppeihin kuuluva Snijeznican vuoristo, sekä sen korkein huippu 1234 metriä korkea Ilija. Vuoristosta tulevalla vedellä kastellaan viljeltävät alueet, sekä muinoin sillä on myös pyöritetty vesimyllyjä. Alueen suurin asutus- ja hallintokeskus on Adrianmeren rannikolla oleva Cavtat, joka tunnettiin antiikin Epidauroksena. Kunnan eteläisin osa on kapea Prevlakan niemimaa. Konavlen alueella sijaitsee myös Dubrovnikin lentoasema.


title: Konavle

text: Konavlen kuntaan kuuluu 33 kylää. Ne ovat Brotnice, Cavtat, Čilipi, Duba Konavoska, Dubravka, Dunave, Drvenik, Đurinići, Gabrile, Gruda, Jesenice, Komaji, Kuna Konavoska, Lovorno, Ljuta, Mihanići, Mikulići, Močići, Molunat, Obod, Pavlje Brdo, Pločice, Poljice, Popovići, Pridvorje, Radovčići, Stravča, Šilješki, Uskopje, Vitaljina, Vodovađa, Zastolje ja Zvekovica.


title: Salla Sipponen

text: Salla Maaria Sipponen (s. 13. maaliskuuta 1995 Keuruu) on suomalainen kiekonheittäjä. Hän edustaa Keuruun Kisailijoita, ja häntä valmentaa Jukka Vilkkilä.


title: Salla Sipponen

text: Sipponen sijoittui kymmenenneksi Oregonin alle 20-vuotiaiden MM-kilpailuissa 2014. Hän karsiutui loppukilpailusta Rietin alle 20-vuotiaiden EM-kilpailuissa 2013, Tallinnan alle 23-vuotiaiden EM-kilpailuissa 2015 ja Amsterdamin EM-kilpailuissa 2016.


title: Salla Sipponen

text: Sipponen on voittanut Kalevan kisoissa Suomen-mestaruuden vuosina 2016 ja 2017. SM-hopeaa hän saavutti 2015. Hänen ennätyksensä on ulkona 58,36 (Lapinlahdella 28. heinäkuuta 2018) ja hallissa 52,72 (Växjössä 13. helmikuuta 2016).


title: Neuvosenniemi

text: Neuvosenniemi on Oulujärveen pohjoisesta työntyvä niemi Ärjänselän ja Martinkaarto-nimisen lahden välissä Paltamossa. Neuvosenniemeen kuuluu pieniä niemiä kuten länteen haarautuvat Tasaisenniemi, Ahoniemi, Pöksänniemi ja Pikku Honkaniemi sekä itään haarauvat Karppisenniemi, Heponiemi, Martinniemi ja Pöksänniemi. Niemeen työntyy lännestä Karppisenlahti. Toukasta Neuvosenniemen erottaa Toukansalmi.


title: Lounaispuisto

text: Lounaispuisto on puisto Jyväskylän keskustassa Minna Canthin kadun ja Seminaarinkadun risteyksessä. Puistossa on muun muassa kioski-kahvilarakennus, Olavi Kivimaan suunnittelema esiintymislava ja leikkipuisto. Siellä järjestetään kesä-, heinä- ja elokuussa tiistai-iltaisin vuoroviikoin lauluiltoja ja puistotansseja. Ensimmäiset ehdotukset puiston rakentamiseksi tehtiin 1860-luvulla. Puisto oli Jyväskylän seminaarin hallussa, ja Jyväskylän kaupunki lahjoitti seminaarille taimia istutettaviksi puistoon. 1880-luvulta lähtien puisto tuli tunnetuksi siellä järjestetyistä laulujuhlista.


title: Cygnaeuksenpuisto

text: Cygnaeuksenpuisto on puisto Jyväskylän keskustassa Vapaudenkadun ja Cygnaeuksenkadun risteyksessä. Siellä on Ville Vallgrenin veistämä Uno Cygnaeuksen patsas. Puisto perustettiin 1800- ja 1900-lukujen vaihteessa paikalle, jolla oli ollut ristikirkko, joka oli purettu vuonna 1888. Puistossa on myös kirkon muistomerkki. Puiston alle jäänyt vanha kirkkomaa on suojeltu muinaismuistolailla.


title: Emilijo Kovačić

text: Emilijo Kovačić (s. 11. tammikuuta 1968 Zadar, Kroatian ST, Jugoslavia) on kroatialainen kilpauransa päättänyt koripalloilija.


title: Emilijo Kovačić

text: Kroatian itsenäistyttyä Kovačić saavutti sen maajoukkueessa EM-pronssia Saksasta 1993. Hän edusti Kroatiaa myös vuosien 1997 ja 2001 EM-turnauksissa.


title: Aleh Javenka

text: Aleh Sjarhejevitš Javenka (; ; s. 21. tammikuuta 1991 Minsk, Valko-Venäjän SNT, Neuvostoliitto) on valkovenäläinen jääkiekkopuolustaja, joka pelaa KHL-joukkue Dinamo Minskissä. Isokokoinen Javenka on peräti 201 cm pitkä ja 107 kg painava.


title: Aleh Javenka

text: Javenka siirtyi jo 17-vuotiaana kotimaastaan Saksan DNL-juniorisarjaan Krefelder EV 1981:n joukkueeseen kaudeksi 2008–2009. Kaudeksi 2009–2010 hän siirtyi Pohjois-Amerikkaan USHL-junioriliigan Fargo Forceen. Javenka voitti joukkueen sisäisen tehotilaston lukemalla +13 ja eteni Forcen kanssa aina Clark Cup -finaaleihin saakka. Mestaruuden vei kuitenkin Green Bay Gamblers otteluvoitoin 3–2. Barys Astana varasi Javenkan 107. pelaajana . Kaudella 2010–2011 hän sijoittui 197 minuutillaan koko USHL:n jäähypörssissä toiseksi edellään vain Muskegon Lumberjacksin Micki Mihailovich.


title: Aleh Javenka

text: Vuodet 2011–2015 Javenka kävi Massachusettsin yliopistoa Amherstissa. Hänet valittiin kolmella jälkimmäisellä kaudellaan Hockey Eastin akateemiseen tähdistökentälliseen. Kauden 2013–2014 päätteeki Javenka palkittiin sarjan parhaiten koulun ja urheilun yhdistäneenä pelaajana. Kaudella 2011–2012, marraskuussa 2011 hänet valittiin UMass Amherstin viikon urheilijaksi. Viimeisellä yliopistokaudellaan 2014–2015 Javenka toimi joukkueensa varakapteenina. Hän onnistui neljän yliopistokautensa aikana vain kerran maalinteossa.


title: Aleh Javenka

text: Javenkaa ei koskaan . Hän osallistui kuitenkin New York Islandersin harjoitusleirille vuonna 2012, New Jersey Devilsin harjoitusleirille vuonna 2013 sekä Boston Bruinsin harjoitusleirille vuonna 2014. Javenka siirtyi viimeisen yliopistokautensa 2014–2015 päätteeksi, maaliskuussa 2015 amatrööritry-out -sopimuksella AHL-joukkue Adirondack Flamesiin, jossa hän pelasi neljä ottelua ilman tehopisteitä ja keräten 14 jäähyminuuttia. Kesäkuussa Javenka teki vapaana agenttina vuoden mittaisen AHL-sopimuksen Lake Erie Monstersin kanssa. Hän osallistui samana syksynä myös NHL-joukkue Columbus Blue Jacketsin harjoitusleirille ja sai sen jälkeen lokakuussa seuraan vuoden mittaisen ja kaksisuuntaisen tulokassopimuksen. Javenka pelasi koko kauden Monstersissa tehden 54 runkosarjaottelussa tehot 1+3=4 ja keräten 152 jäähyminuuttia. Toukokuussa 2016 Blue Jackets lainasi hänet Valko-Venäjän maajoukkueen käyttöön MM-kilpailujen ajaksi. Monsters eteni aina AHL:n finaaleihin ja Calder Cup -voittoon, mutta Javenka ei kuitenkaan saanut enää loppukeväänä kutsua joukkueeseen. Maaliskuussa 2016 hän teki vuoden mittaisen ja kaksisuuntaisen jatkosopimuksen Blue Jacketsin kanssa.


title: Aleh Javenka

text: Kauden 2016–2017 Javenka pelasi kokonaan Cleveland Monstersin (ent. Lake Erie Monsters) AHL-joukkueessa. Syksyllä 2017 hän haki ammattilaistry-outin kautta NHL-sopimusta Calgary Flamesin harjoitusleiriltä. Leirin päätteeksi Javenka siirtyi vuoden mittaisella AHL-sopimuksella seuran farmijoukkue Stockton Heatiin. Javenka pelasi Heatissä kauden aikana vain 23 ottelua.


title: Aleh Javenka

text: Kaudeksi 2018–2019 Javenka siirtyi valkovenäläiseen Dinamo Minskiin, joka pelaa KHL-liigassa.


title: Aleh Javenka

text: Javenka edusti Valko-Venäjää MM-kilpailuissa vuosina 2014, 2015, 2016 ja 2017. Hän oli vuoden 2015 turnauksen pisin pelaaja (201 cm). Javenka pelasi myös Pyeongchangin olympiakisojen 2018 karsinnoissa. Yhteensä hän on pelannut 43 A-maaottelua tehopistein 1+3=4. Javenka teki ensimmäisen ja toistaiseksi ainoan A-maajoukkuemaalinsa 24. huhtikuuta 2014 Odensessa Tanskaa vastaan.


title: Aleh Javenka

text: Javenka pelasi myös alle 18-vuotiaiden I-divisioonan MM-kilpailuissa vuonna 2009, jolloin hän jakoi Valko-Venäjän sisäisen tehotilaston voiton Nikolai Suslon ja Raman Malinovskin kanssa.


title: Ivica Marić

text: Ivica Marić (s. 16. huhtikuuta 1967 Zenica, Bosnia ja Hertsegovinan ST, Jugoslavia) on kroatialainen kilpauransa päättänyt koripalloilija.


title: Ivica Marić

text: Kroatian itsenäistyttyä Marić saavutti sen maajoukkueessa EM-pronssia Kreikasta 1995.


title: Kivioja

text: Kivioja on seuraavien suomalaisten henkilöiden sukunimi:


title: Lehtosaari

text: Lehtosaari on seuraavien suomalaisten sukunimi:Lehtosaari voi tarkoittaa myös myös paikkaa, esimerkiksi:


title: Opinmäen kampus

text: Opinmäki on koulutuskeskus Espoon Suurpellossa. Koulukeskuksessa on tilat kansainväliselle koululle, suomenkieliselle peruskoululle, varhaiskasvatukselle, liikuntahalli sekä tilat kirjastolle (AKKU - Aktiivisen oppimisen keskus), työväenopistolle ja nuorisotoimelle. Opinmäessä on kaksi peruskoulua, englanninkielinen Espoo International School ja suomenkielinen Olarin koulu. Keskus otettiin käyttöön 12. elokuuta 2015, jolloin tiloissa aloittivat opintonsa myös Päivänkehrän koululaiset, jotka siirtyivät Opinmäen väistötiloihin puoleksitoista vuodeksi. Olarin koulusta luokat 1.-5. aloittivat opiskelun elokuussa 2017 Opinmäen kiinteistössä.


title: Opinmäen kampus

text: Opinmäen kampuksesta on mahdollisuus kaikkien vuokrata tiloja moneen eri käyttöön arkisin ja viikonloppuisin.


title: Opinmäen kampus

text: Liikuntahallin iltakäyttäjinä toimivat harrasteseurat: Blue and white ry, Esbo Bollklubb rf, Espoon telinetaiturit ry, Espoon voimistelu ja liikuntayhdistys, FC Honka ry, Golden futsalteam ry, Olarin voimistelijat ry, Otaonnela floorball ry, Shukokai karate Espoo ry, Suomalainen voimisteluseura Espoo ry, Suomen palloliiton Uudenmaan piiri ry, Tapiolan Honka ry, Tapiolan Otso ry, Tapiolan voimistelijat ry, Tapion sulka ry ja Westend indians ry.


title: RN Re di Portogallo

text: RN Re di Portogallo () oli Italian kuninkaallisen laivaston vuonna 1863 vesillelaskettu Re d’Italia -luokan ironclad.


title: RN Re di Portogallo

text: Alus tilattiin Yhdysvaltain sisällissodan aikana New Yorkista Webbiltä ja sen köli laskettiin joulukuussa 1861. Alus laskettiin vesille 29. elokuuta 1863 ja se liitettiin laivastoon 23. elokuuta 1864.


title: RN Re di Portogallo

text: Alus poistettiin alusluettelosta 31. maaliskuuta 1875.


title: RN Re d’Italia

text: RN Re d’Italia () oli Italian kuninkaallisen laivaston vuonna 1863 vesillelaskettu Re d’Italia -luokan ironclad.


title: RN Re d’Italia

text: Alus tilattiin Yhdysvaltain sisällissodan aikana New Yorkista Webbiltä ja sen köli laskettiin 21. marraskuuta 1861. Alus laskettiin vesille 18. huhtikuuta 1863 ja se liitettiin laivastoon 14. syyskuuta 1864.


title: RN Re d’Italia

text: Alus upotettiin 20. heinäkuuta 1866 Lissan taistelussa.


title: Shine Group

text: Shine Group on brittiläinen mediayhtiö, joka on tuottanut muun muassa ohjelmat MasterChef ja The Biggest Loser. Yhtiön Suomen osasto on Shine Finland, aiemmalta nimeltään Metronome Film & Television. Tammikuussa 2015 Shine Group yhdistyi Endemolin ja Core Median kanssa Endemol Shine Groupiksi.


title: Shine Group

text: Shine Finlandin toimitusjohtaja on Tarja Pääkkönen


title: Elbasanin maakunta

text: Elbasanin maakunta () on yksi Albanian 12:sta maakunnasta. Se sijaitsee maan keskiosassa ja rajautuu idässä Makedonian tasavaltaan. Maakunnan pinta-ala on 3 199 neliökilometriä ja asukasluku arviolta 295 827 (vuonna 2011).


title: Elbasanin maakunta

text: Vuoden 2015 kuntauudistuksesta lähtien Elbasan on jaettu seitsemään kuntaan: Belsh, Cërrik, Elbasan, Gramsh, Librazhd, Peqin ja Prrenjas.


title: Fierin maakunta

text: Fierin maakunta () on yksi Albanian 12:sta maakunnasta. Se sijaitsee maan keskiosassa ja rajautuu lännessä Adrianmereen. Maakunnan pinta-ala on 1 890 neliökilometriä ja asukasluku arviolta 310 331 (vuonna 2011).


title: Fierin maakunta

text: Vuoden 2015 kuntauudistuksesta lähtien Fier on jaettu kuuteen kuntaan: Divjakë, Fier, Lushnjë, Mallakastër, Patos ja Roskovec.


title: RN Principe di Carignano

text: RN Principe di Carignano () oli Italian kuninkaallisen laivaston vuonna 1863 vesillelaskettu Principe di Carignano -luokan ironclad (panssarifregatti).


title: RN Principe di Carignano

text: Alus tilattiin Genovasta La Focelta ja sen köli laskettiin tammikuussa 1861. Alus laskettiin vesille 15. syyskuuta 1863 ja se otettiin palvelukseen 11. kesäkuuta 1865.


title: RN Principe di Carignano

text: Alus romutettiin vuonna 1875.


title: Kaksivaiheinen tunnistautuminen

text: Kaksivaiheinen tunnistautuminen (eli two-factor authentication, tunnetaan myös nimellä 2FA) on vuonna 1984 patentoitu tekniikka, jonka tarkoitus on varmentaa henkilön identiteetti kahta eri tunnistautumismenetelmää hyödyntäen. Tällä tavalla voidaan yrittää estää käyttäjätilin luvaton käyttäminen.


title: Kaksivaiheinen tunnistautuminen

text: Joitakin kaksivaiheisen tunnistautumisessa käytettäviä menetelmiä käyttäjän tunnistamiseksi ovat:


title: Kaksivaiheinen tunnistautuminen

text: Kaksivaiheista tunnistautumista käytetään esimerkiksi, kun maksetaan sirullisella pankkikortilla. Ilman pankkikorttia ja PIN-koodia ei voi maksutapahtumaa tehdä, sillä maksajalla pitää olla sekä pankkikortti hallussaan ("jokin esine") että koodi tiedossaan ("jokin salaisuus"), jotta maksutapahtuma hyväksytään.


title: Kaksivaiheinen tunnistautuminen

text: Kaksivaiheisen tunnistautumisen haittapuolia on, että käyttäjän on aina pidettävä mukanaan tunnistautumisvälinettä (USB-tikkua, pankkikorttia, avainta.) Jos tunnistautumisvälinettä ei ole, kaksivaiheista tunnistautumista vaativa palveluun, toimintoon tai rakennukseen ei ole pääsyä.


title: Kaksivaiheinen tunnistautuminen

text: Kaksivaiheisen tunnistautumisen tuoma epämukavuus ja sen aikaan saama tietoturvan lisääntyminen ovat asioita, joiden keskinäistä suhdetta punnitaan jatkuvasti. Ongelman ratkaisuksi keksittiin tekniikan tuominen mobiililaitteisiin. Tälloin käyttäjän mobiililaite on se tunnistusvaiheen osa, joka käyttäjällä on aina mukanaan. Käyttäjä voi kirjautua salasanan lisäksi esimerkiksi puhelimeen lähetettävällä, jokaisella kirjautumiskerralla vaihtuvalla PIN-koodilla tai matemaattiseen algoritmiin perustuvalla tunnisteella. Myös monia muita mobiililaitteisiin perustuvia ratkaisuja on kehitetty.


title: Kaksivaiheinen tunnistautuminen

text: Mobiililaitteen hyötynä kaksivaiheisessa tunnistautumisessa on ylimääräisten avaimien ja muiden tunnistautumisvälineiden poisjääminen. Mobiililaite useimmiten seuraa käyttäjäänsä kaikkialle. Haittapuolia mobiililaitteissa on kuitenkin monia, joista keskeisimmät tässä:


title: Gjirokastërin maakunta

text: Gjirokastërin maakunta () on yksi Albanian 12:sta maakunnasta. Se sijaitsee maan eteläosassa ja rajautuu kaakossa Kreikkaan. Maakunnan pinta-ala on 2 884 neliökilometriä ja asukasluku arviolta 72 176 (vuonna 2011).


title: Gjirokastërin maakunta

text: Vuoden 2015 kuntauudistuksesta lähtien Gjirokastër on jaettu seitsemään kuntaan: Dropull, Gjirokastër, Këlcyrë, Libohovë, Memaliaj, Përmet ja Tepelenë.


title: Korçën maakunta

text: Korçën maakunta () on yksi Albanian 12:sta maakunnasta. Se sijaitsee maan kaakkoisosassa ja rajautuu koillisessa Makedonian tasavaltaan ja kaakossa Kreikkaan. Maakunnan pinta-ala on 3 711 neliökilometriä ja asukasluku arviolta 220 357 (vuonna 2011).


title: Korçën maakunta

text: Vuoden 2015 kuntauudistuksesta lähtien Korçë on jaettu kuuteen kuntaan: Devoll, Kolonjë, Korçë, Maliq, Pogradec ja Pustec.


title: Jan Ohlsson

text: Jan Ohlsson (s. 3. kesäkuuta 1962) on ruotsalainen entinen lapsinäyttelijä. Hän näytteli nuorena Vaahteramäen Eemeliä elokuvissa "Vaahteramäen Eemeli" (1971), "Eemelin uudet metkut" (1972) ja "Eemeli ja possuressu" (1973). Ohlsson työskentelee nykyään tietokonealalla.


title: RN Messina (1864)

text: RN Messina () oli Italian kuninkaallisen laivaston vuonna 1864 vesillelaskettu Principe di Carignano -luokan ironclad (panssarifregatti).


title: RN Messina (1864)

text: Alus tilattiin Regio Cantiere di Castellammare di Stabialta Castellammare di Stabiasta ja sen köli laskettiin 28. syyskuuta 1861. Alus laskettiin vesille 20. joulukuuta 1864. ja se liitettiin laivastoon helmikuussa 1867.


title: RN Messina (1864)

text: Alus romutettiin vuonna 1880.


title: M/S AIDAmar

text: M/S AIDAmar on saksalais-amerikkalaisen AIDA Cruises -varustamon Sphinx-luokan risteilyalus. Laiva rakennettiin Saksan Papenburgissa Meyer Werftin telakalla vuonna 2012. Aluksen pituus on 253,3 metriä, leveys 32,2 metriä ja suurin syväys 7,3 metriä. Laivan koneet tuottavat 36 000 kilowatin tehon ja 21 solmun enimmäisnopeuden.


title: M/S AIDAmar

text: "AIDAmarin" sisaralukset ovat "AIDAbella", "AIDAblu", "AIDAdiva", "AIDAluna", "AIDAsol" ja "AIDAstella".


title: M/S AIDAmar

text: "AIDAmar" ja sen sisaralus "AIDAsol" tilattiin 3. joulukuuta 2007. "AIDAmar" on kuudes seitsemästä rakennetusta Sphinx-luokan risteilijästä. Alus laskettiin vesille 1. huhtikuuta 2012, ja se toimitettiin omistajalleen 3. toukokuuta samana vuonna.


title: RN Conte Verde

text: RN Conte Verde () oli Italian kuninkaallisen laivaston vuonna 1867 vesillelaskettu Principe di Carignano -luokan ironclad (panssarifregatti).


title: RN Conte Verde

text: Alus tilattiin Livornosta Cantieri navale fratelli Orlandon San Roccoon perustamalta telakalta ja sen köli laskettiin 2. maaliskuuta 1863. Alus laskettiin vesille 29. heinäkuuta 1867 ja se otettiin palvelukseen joulukuussa 1871.


title: RN Conte Verde

text: Alus romutettiin vuonna 1880.


title: Kukësin maakunta

text: Kukësin maakunta () on yksi Albanian 12:sta maakunnasta. Se sijaitsee maan koillisosassa ja rajautuu idässä Makedonian tasavaltaan ja Kosovoon sekä pohjoisessa Montenegroon. Maakunnan pinta-ala on 2 374 neliökilometriä ja asukasluku arviolta 85 292 (vuonna 2011).


title: Kukësin maakunta

text: Vuoden 2015 kuntauudistuksesta lähtien Kukës on jaettu kolmeen kuntaan: Has, Kukës ja Tropojë.


title: Lezhën maakunta

text: Lezhën maakunta () on yksi Albanian 12:sta maakunnasta. Se sijaitsee maan pohjoisosassa ja rajautuu lännessä Adrianmereen. Maakunnan pinta-ala on 1 620 neliökilometriä ja asukasluku arviolta 134 027 (vuonna 2011).


title: Lezhën maakunta

text: Vuoden 2015 kuntauudistuksesta lähtien Lezhë on jaettu kolmeen kuntaan: Kurbin, Lezhë ja Mirditë.


title: Kroatia kesäolympialaisissa 2004

text: Kroatia osallistui Kreikan Ateenassa pidettyihin vuoden 2004 kesäolympialaisiin 81-henkisellä joukkueella, joista 66 oli miehiä ja 15 naisia. Kroatia saavutti kilpailuista yhden kultamitalin, kaksi hopeamitalia ja kaksi pronssimitalia. Viiden mitalin saalis oli maan historian paras olympialaisista.


title: Kroatia kesäolympialaisissa 2004

text: Kroatian lippua avajaisissa kantoi vuoden 1988 olympiavoittaja, vesipalloilija Dubravko Šimenc. Päättäjäisissä tuon vastuun sai olympiahopeaa soudun perämiehettömästä kaksikosta veljensä Nikšan kanssa saavuttanut Siniša Skelin. Kroatian nuorin urheilija kilpailuissa oli 17-vuotias uimari Sanja Jovanović ja vanhin urheilija puolestaan 41-vuotias kiekonheittäjä Dragan Mustapić.


title: Shkodërin maakunta

text: Shkodërin maakunta () on yksi Albanian 12:sta maakunnasta. Se sijaitsee maan pohjoisosassa ja rajautuu Montenegroon sekä etelässä Adrianmereen. Maakunnan pinta-ala on 3 562 neliökilometriä ja asukasluku arviolta 215 347 (vuonna 2011).


title: Shkodërin maakunta

text: Vuoden 2015 kuntauudistuksesta lähtien Shkodër on jaettu viiteen kuntaan: Fushë-Arrëz, Malësi e Madhe, Pukë, Shkodër ja Vau i Dejës.


title: Tiranan maakunta

text: Tiranan maakunta () on yksi Albanian 12:sta maakunnasta. Se sijaitsee Albanian keskiosassa maan pääkaupungin Tiranan ympärillä ja rajautuu lännessä Adrianmereen. Maakunnan pinta-ala on 1 652 neliökilometriä ja asukasluku arviolta 749 365 (vuonna 2011).


title: Tiranan maakunta

text: Vuoden 2015 kuntauudistuksesta lähtien Tirana on jaettu viiteen kuntaan: Kamëz, Kavajë, Rrogozhinë, Tirana ja Vorë.


title: Kroatia talviolympialaisissa 2006

text: Kroatia osallistui Italian Torinossa pidettyihin vuoden 2006 talviolympialaisiin 23-henkisellä joukkueella, joista 16 oli miehiä ja seitsemän naisia. Kroatia sijoittui mitalitaulukon 16:nneksi saavutettuaan kilpailuista yhden kultamitalin ja kaksi hopeamitalia.


title: Kroatia talviolympialaisissa 2006

text: Kroatian lippua kantoi avajaisissa alppihiihtäjä Janica Kostelić, joka saavutti myöhemmin Kroatian ainoan kultamitalin. Päättäjäisissä lipunkantajan vastuu oli annettu rattikelkkailija Ivan Šolalle. Kroatian kisojen nuorin urheilija oli 18-vuotias alppihiihdossa kilpaillut Matea Ferk, kun taas vanhin urheilija oli päättäjäisten lipunkantaja, 44-vuotias Šola.


title: Kroatia talviolympialaisissa 2006

text: Kroatian kaikki mitalit menivät Kostelićin perheelle, kun Janica Kostelić saavutti yhden kullan ja hopean sekä Ivica Kostelić yhden hopean.


title: Vlorën maakunta

text: Vlorën maakunta () on yksi Albanian 12:sta maakunnasta. Se sijaitsee Albanian eteläosassa ja rajautuu lännessä Otrantonsalmeen ja Joonianmereen sekä etelässä Kreikkaan. Maakunnan pinta-ala on 2 706 neliökilometriä ja asukasluku arviolta 175 640 (vuonna 2011).


title: Vlorën maakunta

text: Vuoden 2015 kuntauudistuksesta lähtien Vlorë on jaettu seitsemään kuntaan: Delvinë, Finiq, Himarë, Konispol, Sarandë, Selenicë ja Vlorë.


title: RN Terribile

text: RN Terribile () oli Italian kuninkaallisen laivaston vuonna 1861 vesillelaskettu Formidabile-luokan ironclad (panssarikorvetti).


title: RN Terribile

text: Alus tilattiin Ranskasta La Seyne-sur-Meristä Forges et Chantiers de la Méditerranéelta ja sen köli laskettiin kesäkuussa 1860. Alus laskettiin vesille 16. helmikuuta 1861 ja se otettiin palvelukseen saman vuoden syyskuussa.


title: RN Terribile

text: Alus romutettiin vuonna 1904.


title: RN Formidabile

text: RN Formidabile () oli Italian kuninkaallisen laivaston vuonna 1861 vesillelaskettu Formidabile-luokan ironclad (panssarikorvetti).


title: RN Formidabile

text: Alus tilattiin Ranskasta La Seyne-sur-Meristä Forges et Chantiers de la Méditerranéelta ja sen köli laskettiin joulukuussa 1860. Alus laskettiin vesille 1. lokakuuta 1861 ja se otettiin palvelukseen toukokuussa 1862.


title: RN Formidabile

text: Alus poistettu alusluettelosta vuonna 1903.


title: Artvinin maakunta

text: Artvinin maakunta (, ) on Turkin maakunta, joka sijaitsee maan koillisosassa Mustanmeren rannikolla Georgian rajalla. Maakunnan hallinnollinen keskus on Artvin.


title: Artvinin maakunta

text: Maakunnan pinta-ala on 7 393 neliökilometriä ja väkiluku 169 674 (2014).


title: Artvinin maakunta

text: Artvinin maakunta kuuluu Turkin teentuotantoalueisiin.


title: Artvinin maakunta

text: Artvinin maakunta on jaettu kahdeksaan piirikuntaan (hallintokeskus lihavoituna):


title: Nikolai Pešalov

text: Nikolai Slavev Pešalov (, s. 30. toukokuuta 1970 Pazardžik, Bulgaria) on bulgarialais-kroatialainen painonnoston olympiavoittaja, maailmanmestari ja Euroopan-mestari. 167 senttimetriä pitkä Pešalov edusti urallaan Slavia Clubia.


title: Nikolai Pešalov

text: Pešalov saavutti Bulgarian riveissä hopeaa vuoden 1992 kesäolympialaisista Barcelonasta 60 kilon sarjasta ja olympiapronssia vuoden 1996 kesäolympialaisista Atlantasta 59 kilon sarjasta. MM-kilpailuista Pešalov saavutti Bulgarian edustajana kolme kultaa, yhden hopean ja yhden pronssin. EM-kilpailuista hän saavutti peräti kuusi kultaa ja kaksi hopeaa. Viimeisen arvokisamitalinsa Bulgarian väreissä, EM-kullan, Pešalov saavutti vuonna 1997.


title: Nikolai Pešalov

text: Pešalov edusti Kroatiaa arvokilpailuissa ensimmäisen kerran vuoden 1998 MM-kilpailuissa Lahdessa, josta hän saavutti MM-hopeaa. Vuoden 2000 kesäolympialaisista Sydneystä hän saavutti olympiakultaa 62 kilon luokasta ja vielä vuoden 2004 kesäolympialaisista Ateenasta pronssia 69 kilon luokasta. EM-kilpailuista Pešalov saavutti Kroatian väreissä kaksi kultaa, yhden hopean ja yhden pronssin. Viimeisen arvokisamitalinsa hän saavutti vuonna 2004.


title: Nikolai Pešalov

text: Pešalov teki urallaan viisi maailmanennätystä.


title: Cavtat

text: Cavtat on Konavlen kunnan suurin asutus- ja hallintokeskus. Se sijaitsee Adrianmeren rannikolla, ja se tunnettiin antiikin Epidauroksena. 1800-luvulla ranskalaiset sotilaat rakensivat tien Dubrovnikista Cavtatiin Ragusan herttuan, kenraali Auguste de Marmontin johdolla. Cavtat on myös suosittu matkailukohde.


title: Aleksandr Tretjakov (skeletonkelkkailija)

text: Aleksandr Vladimirovitš Tretjakov (, s. 19. huhtikuuta 1985 Krasnojarsk) on venäläinen skeletonin olympiavoittaja, maailmanmestari ja Euroopan-mestari. 186 senttimetriä pitkä ja 84 kilogrammaa painava Tretjakov edustaa SKA Krasnojarskia.


text: Tretjakov saavutti olympiakultaa vuoden 2014 talviolympialaisista Sotšista. Hän saavutti myös olympiapronssia vuoden 2010 talviolympialaisista Vancouverista. MM-kilpailuista Tretjakov on saavuttanut yhden kullan, kaksi hopeaa ja kaksi pronssia. Yksi pronsseista on tullut sekajoukkuekilpailuista. EM-kilpailuista hänellä on niin ikään yksi kulta, kaksi hopeaa ja kaksi pronssia.


title: Ydinkranaatti

text: Ydinkranaatti on eräs tykistöase, kranaatti joka käyttää ydinräjähteeseen perustuvaa latausta. Ase on niin kutsuttu ydinfissioon pohjautuva ammustyyppi. Se ammutaan raskaalla maavoimien tykillä. Kranaatin kantama on vaihdellut, arviolta välillä 10-40 kilometriä.


title: Ydinkranaatti

text: Ensimmäinen tämän tyyppiseen aseeseen liittyvä ydinkoe tehtiin Yhdysvalloissa 25. toukokuuta 1953. Operaatio Upshot-Knotholessa ammuttiin "Grable"-nimisessä testissä U-235 -ydinkranaatti "Atomic Annie" -nimisestä järeästä tykistä. Testi toteutettiin Nevadan koealueella ja sen arvioitu voimakkuus oli ollut 15 kilotonnia. Kranaatti ammuttiin 280 mm (11 tuuman) tykistä ja se lensi noin 10 km ennen räjähtämistään.


title: Ydinkranaatti

text: Ainakin kaliipereja 155 mm ja 203 mm (8 tuumaa) on käytetty Yhdysvaltain tykistössä myöhempänä. Kylmän sodan päättymisen myötä, tämä asetyyppi on kuitenkin poistettu vuoteen 1992 mennessä Yhdysvaltain asevoimien kalustovalikoimasta. Tämän ydinaseen käyttö oli sikäli ongelmallista, että sen aiheuttama ydinlaskeuma saattoi aiheuttaa suoranaista vaaraa omille joukoille, kuten esimerkiksi epäedullisten tuulten vallitessa.


title: Rudy Gestede

text: Rudy Philippe Michel Gestede (s. 10. lokakuuta 1988 Essey-lès-Nancy, Ranska) on ranskalaissyntyinen beniniläinen jalkapalloilija, joka edustaa Valioliigassa pelaavaa Middlesbrough FC:tä. Pelipaikaltaan oikeajalkainen Gestede on hyökkääjä. Hän kuuluu myös Beninin jalkapallomaajoukkueeseen.


title: Rudy Gestede

text: Gestede aloitti uransa FC Metzissä. Hän pelasi seuran kakkosjoukkueessa vuosina 2005-2010 27 ottelua tehden kolme maalia. Seuran ykkösjoukkueessa hän pelasi 28 ottelua tehden niin ikään kolme maalia. Kaudella 2009-2010 hän oli lainalla AS Cannesissa, osuen 22 pelissä neljästi. Ligue 1:ssä Gestede pelasi Metzin paidassa 11 ottelua.


title: Rudy Gestede

text: Heinäkuussa 2011 Gestede siirtyi Englannin mestaruussarjan Cardiff Cityyn. Seura nousi kaudeksi 2013-2014 Valioliigaan voitettuaan Mestaruussarjan. Gestede debytoi Valioliigassa elokuussa 2013 ja ehti pelata vain kolme ottelua, ennen kuin hänet lainattiin Mestaruussarjan Blackburn Roversiin. Gestedelle kertyi otteluita Cardiffissa yhteensä 55 ja maaleja kuusi.


title: Rudy Gestede

text: Gestede teki lainapelaajana syyskaudella 2013-2014 kuudessa ottelussa yhden maalin. Tämä vakuutti Blackburnin, ja seura osti Gesteden omakseen tammikuussa 2014. Kaudella 2013-2014 Gestede teki 27 ottelussa 13 maalia. Seuraavalla kaudella tahti oli entistä parempi, kun hän osui 39 ottelussa 20 kertaa.


title: Rudy Gestede

text: Heinäkuussa 2015 Gestede siirtyi Englannin valioliigan Aston Villan riveihin. Hän debytoi Valioliigassa seuraavassa kuussa AFC Bournemouthia vastaan onnistuen heti maalinteossa.


title: Rudy Gestede

text: Gestede edusti alle 19-vuotiaissa Ranskaa, pelaten muun muassa vuoden 2007 alle 19-vuotiaiden EM-kilpailuissa, mutta valitsi maajoukkueekseen kuitenkin vanhempansa kotimaan Beninin. Hänen debyyttinsä Beninin jalkapallomaajoukkueessa tapahtui maaliskuussa 2013 MM-karsintaottelussa Algeriaa vastaan. Gestede onnistui ottelussa myös maalinteossa.


title: Rudy Gestede

text: Cardiff City


title: Jokivarren Kunkku

text:
Jokivarren Kunkku (s. 30. kesäkuuta 2008) on suomalainen ravihevonen. Ori on vuoden 2015 ravikuningas, ja se saavutti tittelin elokuussa Joensuussa järjestetyissä kuninkuusraveissa. Jokivarren Kunkku on myös kaikkien aikojen toiseksi nopein suomenhevonen, sillä se juoksi toukokuussa 2016 Solvallan raviradalla Elitkampenissa ennätyksensä 18,6 ja hävisi vain Vitterille.
Jokivarren Kunkku piti vuonna 2015 hallussaan 2 100 metrin volttilähetyksen maailmanennätystä 20,3. Vuoden 2017 Kuninkuusraveissa Jokivarren Kunkulle sattui onnettomuus, kun jonkun kärryt osuivat Kunkun jalalle ja se otti pari laukka-askelta, mutta juoksi loppumatkan maaliin. Kunkku käytettiin eläinlääkärillä, mutta onneksi ei ollut mitään vakavaa.


title: Jokivarren Kunkku

text: Jokivarren Kunkku aloitti kilpailemisen Rovaniemellä elokuussa 2011. Kolmivuotiskauden kaksi kilpailua tuottivat voiton ja kakkossijan. Nelivuotiaana ori nousi heti ikäluokkansa parhaimmistoon, voittamalla muun muassa Pikkupelimanni-ajon Kaustisella. Seuraavana vuonna Jokivarren Kunkku oli paras Kuopion kuninkuusravien yhteydessä juostussa Pikkuprinssissä ja voitti myös ikäluokkansa merkittävimmän suurkilpailun Suomenhevosten Derbyn. Kylmäverihevosten Suur-Hollola-ajon ori voittanut vuosina 2014 ja 2015. Jälkimmäisessä kilpailussa Jokivarren Kunkku teki myös kylmäveristen 2 100 metrin volttilähetyksen maailmanennätyksen 20,3.


title: Jokivarren Kunkku

text: Hevosta valmentaa Antti Ojanperä, ja sen ohjastuksesta ovat hänen lisäkseen vastanneet muun muassa Ari Moilanen ja Jorma Kontio.


title: August Šenoa

text: August Šenoa (14. marraskuuta 1838 Zagreb, Itävallan keisarikunta – 13. joulukuuta 1881 Zagreb, Itävalta-Unkari) oli kroatilainen romaanikirjailija, runoilija, kriitikko ja toimittaja. Hän oli 1800-luvun lopun merkittävimpiä kroatialaisia kirjailijoita, ja 1870-lukua on jopa kutsuttu Šenoan aikakaudeksi. Šenoa vei kroatialaisen romaanikirjallisuuden romantiikasta realismiin. Hän käsitteli runoissaan, romaaneissaan ja novelleissaan Zagrebia, sekä sen historiaa että nykyaikaa.


title: August Šenoa

text: Šenoa oli tšekkiläislähtöisen leipurin poika. Hänen sai intohimonsa taiteisiin vanhemmiltaan, sillä isä rakasti konsertteja ja teatteria ja äiti oli ahkera lukija. Šenoan isä ei oppinut koskaan serbokroatiaa, ja Šenoa itsekin teki ensimmäiset runonsa saksaksi.


title: August Šenoa

text: Peruskoulutuksen Šenoa kävi Zagrebissa ja jatkoi sen jälkeen opiskelemaan oikeustiedettä. Hän kävi myös Wienissä lääketieteen kursseilla, mutta palasi oikeustieteen pariin Prahassa. Šenoa kertoi myöhemmin lapsilleen jättäneensä lääketieteen, kun oli joutunut tarkkailemaan amputaatiota. Piispa Josip Juraj Strossmayer myönsi Šenoalle stipendin Prahaan, missä hän hankki lisätuloja kirjoittamalla artikkeleita ja teatteriarvosteluja. Prahassa Šenoa tutustui myös nuoriin kirjailijoihin ja poliitikkoihin, jotka olivat innostuneet panslavismin ajatuksesta.


title: August Šenoa

text: Valmistuttuaan Šenoa palasi Prahasta Wieniin. Siellä hän kirjoitti Glasonoša- ja Slawische Bläter -lehtiin. Varsinaisen kirjallisen uransa hän aloitti 1861. Šenoa palasi Zagrebiin 1866 ja aloitti siellä työskentelyn Prozor-lehden toimittajana. Hänet nimitettiin kaksi vuotta myöhemmin Kroatian kansallisteatterin taiteelliseksi johtajaksi. Šenoa toimitti vuodesta 1874 kuolemaansa asti Kroatian merkittävintä kulttuurilehteä Vienacia.


title: August Šenoa

text: Šenoalla oli kuusi lasta, joista kolme kuoli kurkkumätään. Hän joutui jatkuvasti taistelemaan taloudellisesti perheensä elättämiseksi. Hän teki töitä Zagrebin maistraatin toimistossa, koska yksin kirjat eivät häntä elättäneet. Šenoa kuoli vuonna 1881 keuhkokuumeeseen, jonka oli saanut uuvuttuaan Zagrebin maanjäristyksen auttamistöissä.


title: August Šenoa

text: Šenoa keskittyi monissa artikkeleissaan ja teoksissaan Zagrebiin, sekä sen historiaan että nykyhetkeen. Hänen viisi historiallista romaniaan ("Zlatarevo zlato", "Čuvaj se senjske ruke", "Seljačka buna", "Diogenes" ja "Kletva") ovat hänen keskeisimpiä töitään. Oman aikaansa sijoittuvia romaaneja ja novelleja olivat muun muassa "Mladi gospodin", "Prosjak Luka", "Branka" ja "Prijan Lovro". Romaanikirjailijana Šenoa oli käytännössä muotoilemassa kroatialaista romaanikirjallisuutta, ja hänen sanotaan luoneen Kroatiaan modernin lukijakunnan.


title: August Šenoa

text: Šenoa aloitti uransa romantiikkaa edustaneille runoilla, jotka käsittelivät rakkautta tai olivat patriottisia. Moniin niistä sävelttiin myös musiikki. Šenoa runojen joukossa on myös historiallisia runoja. Hänen ainoa valmistunut näytelmänsä oli "Ljubica", joka esitteli realismin kroatialaiseen teatteriin.


title: August Šenoa

text: Šenoan merkitys Kroatian kirjallisuuden siirtymisessä romantiikasta realismiin oli suuri. Hän oli myös aikansa selkeästi merkittävin kroatialainen kirjailija. Kroatian kirjallisuushistoriassa on tapana nostaa aina yksi henkilö ajaltaan ylitse muiden, ja 1870-lukua on hyvällä syyllä kutsuttu ”Šenoan aikakaudeksi”. Hänen työnsä edustavat siirtymistä kansallisheräämisen romanttisista aiheista yhteiskuntaelämän vaikeuksien kuvaamiseen.


title: 1. HNL -kausi 2015–2016

text: 1. HNL -kausi 2015–2016 on järjestyksessään 1. HNL:n 25. kausi. Se alkoi 10. heinäkuuta 2015 ja viimeinen ottelu pelataan 14. toukokuuta 2016. Hallitsevana mestarina kauteen lähti NK Dinamo Zagreb, joka oli voittanut 10 edellistä kautta. NK Inter Zaprešić nousi takaisin pääsarjaan pelattuaan kaksi kautta 2. HNL:ssä. Edellisen kauden viimeinen NK Zadar putosi sarjaporrasta alemmas. Kauden pääteeksi NK Dinamo Zagreb voitti 11. peräkkäisen mestaruutensa.


title: 1. HNL -kausi 2015–2016

text: Ensimmäinen kierros


title: 1. HNL -kausi 2015–2016

text: Toinen kierros


title: Jean Tatlock

text: Jean Frances Tatlock (21. helmikuuta, 1914, Michigan – 1944, Kalifornia, USA) oli yhdysvaltalainen, lääkärin koulutuksen saanut nainen. Hän kärsi kuitenkin 1940-luvulla pahoin ja toistuvasti mielenterveyteen liittyvistä ongelmista, hyvin ilmeisesti depressiosta, hän oli myös niiden vaikeuksien johdosta hoidossa hoitolaitoksissa.


title: Jean Tatlock

text: Jean Tatlock oli Yhdysvaltain kommunistisen puolueen jäsen. Siitä johtui että Tatlock oli aktiivisti FBI:n seuraama henkilö. Jean Tatlock tuli lähinnä tunnetuksi Robert Oppenheimerin rakastettuna, tämä rakkaussuhde oli vuosina 1936-1939. Tatlock teki sittemmin vain 29-vuotiaana itsemurhan. Tatlock opiskeli Vassarin tyttölyseossa, sekä Berkeleyn ja Stanfordin yliopistossa.


title: Jean Tatlock

text:
Tatlockin rakkaussuhdetta J. Robert Oppenheimeriin käytettiin myöhempänä vahvana painostuskeinona tätä vastaan vielä 1950-luvulla. Syynä oli Tatlockin jäsenyys kommunistipuolueessa. Sen myötä Oppenheimer syrjäytettiin ja hän menetti turvaluokituksensa.
Maailman ensimmäisen ydinkokeen nimeämistä Trinityksi, suom. Kolminaisuus on mainittu Jean Tatlockin muistoa varten tehdyksi. Tämä viittaus on erästä John Donnen keskiaikaista runoa koskeva.


title: Zaprešić

text: Zaprešić on kaupunki Zagrebin piirikunnassa Pohjois-Kroatiassa. Se on hyvin lähellä Slovenian rajaa. Zaprešić sijaitsee Zagrebista luoteeseen. Sen väkiluku on 25 223 (vuonna 2011). Jalkapalloseura NK Inter Zaprešić tulee Zaprešićista.


title: 1. HNL -kausi 2014–2015

text: 1. HNL -kausi 2015–2016 on järjestyksessään 1. HNL:n 24. kausi. Se alkoi 18. heinäkuuta 2014 ja viimeinen ottelu pelattiin 30. toukokuuta 2015. Hallitsevana mestarina kauteen lähti NK Dinamo Zagreb, joka oli voittanut 9 edellistä kautta. NK Zagreb nousi takaisin pääsarjaan pelattuaan yhden kauden 2. HNL:ssä. Edellisen kauden viimeinen NK Hrvatski Dragovoljac putosi sarjaporrasta alemmas. Kauden voitti NK Dinamo Zagreb, jolle mestaruus oli kymmenes peräkkäinen.


title: Mihovil Nakić

text: Mihovil Nakić-Vojnović (s. 31. heinäkuuta 1955 Drniš, Kroatian ST, Jugoslavia) on kroatialainen koripallovalmentaja ja kilpauransa päättänyt, Jugoslaviaa edustanut koripalloilija.


title: Mihovil Nakić

text: Nakić kuului Jugoslavian maajoukkueeseen, joka voitti olympiakultaa Moskovassa 1980, olympiapronssia Los Angelesissa 1984 ja EM-pronssia Italiassa 1979. Hän edusti Jugoslaviaa myös vuoden 1985 EM-kilpailuissa.


title: NK Hrvatski Dragovoljac

text: Nogometni klub Hrvatski dragovoljac on jalkapalloseura Zagrebista, Novi Zagrebin kaupunginosasta. Seura pelaa Kroatian toiseksi korkeimmalla sarjatasolla 2. HNL:ssä, jonne putosi pelattuaan pääsarjassa kaudella 2013-14. Seura pelasi kolmesti vuosina 1997-99 Intertoto Cupia.


title: Ofonanniemi

text: Ofonanniemi (myös "Afonanniemi", "Ahvonniemi"; ) on entinen kylä Karjalan tasavallan Belomorskin piirin Sosnavitsan kunnassa Venäjällä. Se sijaitsee Muujärven (ven. "Mujezero") rannalla noin 80 kilometriä Sosnavitsasta luoteeseen.


title: Ofonanniemi

text: Muujärven asutus on syntynyt 1500–1600-lukujen vaihteessa. Ofonanniemen kylä mainitaan ensimmäisen kerran vuonna 1723, jolloin siellä oli kolme taloa. Kylän nimi perustuu ortodoksiseen ristimänimeen "Afanasi". Vuonna 1723 kylässä oli kolme taloa.


title: Ofonanniemi

text: 1800- ja 1900-lukujen vaihteessa Ofonanniemi kuului Voijärven volostiin ja seurakuntaan. Se muodosti lähikylineen Ofonanniemen kyläkunnan, johon kuuluivat myös Alajärven (ven. "Alozero"), Hristananvaaran ("Hristanvaraka") ja Uskelan kylät, Brällinvaaran ("Brjallijeva Varaka"), Mustavaaran ("Tšornaja Varaka"), Puustin ("Pusty"), Tarkonjärven ("Tarkozero"), Troitsansaaren ("Troitsa") ja Vaassilan ("Derevnja") uudiskylät sekä Polovinan kyytiasema. Vuonna 1905 niissä oli yhteensä 512 asukasta. Ofonanniemen kylässä oli 22 taloa ja 132 asukasta. Lähin kirkko oli Muujärven Troitsansaareen vuonna 1602 pystytetty entinen luostarikirkko, joka on säilynyt näihin päiviin saakka.


title: Ofonanniemi

text: Neuvostoaikana Ofonanniemi kuului Uskelan ja viime vaiheessa Tunkuan kyläneuvostoon. Vuonna 1933 siellä oli 104 asukasta, joista lähes kaikki olivat karjalaisia. Kylä ja sen lähellä sijainnut samanniminen työläisasutus lakkautettiin autioina vuonna 1962.


title: Andro Knego

text: Andrija ”Andro” Knego (s. 21. lokakuuta 1956 Dubrovnik, Kroatian ST, Jugoslavia) on kroatialainen kilpaurallaan Jugoslaviaa edustanut koripalloilija.


title: Andro Knego

text: Knego kuului Jugoslavian maajoukkueeseen, joka voitti olympiakisoista kultaa Moskovassa 1980, hopeaa Montréalissa 1976 ja pronssia Los Angelesissa 1984. MM-kilpailuista Knegon edustama Jugoslavia voitti maailmanmestaruuden Filippiineiltä 1978 ja MM-pronssia Kolumbiasta 1982. Lisäksi Knego saavutti EM-hopeaa Tšekkoslovakiasta 1981. Hän jatkoi pelaajauraansa vielä Kroatian itsenäistymisen jälkeen mutta ei enää edustanut maata arvoturnauksissa.


title: Ivan Sunara

text: Ivan Sunara (s. 27. maaliskuuta 1959 Drniš, Kroatian ST, Jugoslavia) on kroatialainen koripallovalmentaja ja kilpauransa päättänyt, Jugoslaviaa edustanut koripalloilija.


title: Ivan Sunara

text: Sunara kuului Jugoslavian maajoukkueeseen, joka voitti olympiapronssia Los Angelesissa 1984. Hän edusti Jugoslaviaa myös vuosien 1983 ja 1985 EM-kilpailuissa.


title: Ivan Sunara

text: Pelaajauransa jälkeen Sunara on toiminut koripallovalmentajana useissa seuroissa ja eri ikäluokkien maajoukkueissa voittaen muun muassa Slovenian mestaruuden. Hän on kuulunut myös Kroatian maajoukkueen valmennusryhmään.


title: Piepjärvi

text: Piebjärvi eli Piepjärvi () on entinen kylä Karjalan tasavallan Belomorskin piirin Sosnavitsan kunnassa Venäjällä. Se sijaitsee samannimisen järven rannalla 60 kilometriä Sosnavitsasta linnuntietä luoteeseen.


title: Piepjärvi

text: Kemin volostiin kuulunut Piepjärven kylä mainitaan ensimmäisen kerran 1500-luvun puolivälissä. Tuolloin siellä oli viisi taloa. 1630-luvulla taloluku kasvoi 12:een, mutta laski vuonna 1723 kolmeen.


title: Piepjärvi

text: 1800- ja 1900-lukujen vaihteessa Piepjärvi kuului Voijärven volostiin ja seurakuntaan. Se muodosti lähikylineen Piepjärven kyläkunnan, johon kuuluivat myös Lesolan (ven. "Leževo") kylä ja Kangasniemen ("Kangašnavolok") uudiskylä. Vuonna 1905 niissä oli yhteensä 235 asukasta. Piepjärven kylässä oli 22 taloa ja 137 asukasta.


title: Piepjärvi

text: Neuvostoaikana Piepjärven kylät kuuluivat Voijärven kyläneuvostoon. Keskuskylän lisäksi kyläryhmän osia olivat Hiisalmi, Kangasniemi, Karangovaara ja Saarilakši. Vuonna 1933 niissä oli yhteensä 171 asukasta, joista lähes kaikki olivat karjalaisia.


title: Piepjärvi

text: Nykyään Piepjärvellä on säilynyt vain muutama talo.


title: Sokol grad

text:
Sokol grad ("Sokolin linna") on linna Etelä-Kroatiassa Dalmatiassa olevalla Konavlen alueella. Sokolin linna on rakennettu 25 metriä korkealle kalliolle, ja sen tarkoitus oli vartioida Adrianmeren rannikolta Konavlesta Bosnia ja Hertsegovinaan sekä muualle Balkanin sisämaahan johtavaa tietä.
Ensimmäiset kirjalliset maininnat linnasta ovat vuodelta 1373, mutta arkeologiset kaivaukset ovat osoittaneet sen olleen käytössä jo esihistoriallisella ajalla. Linnan käyttötarkoitus on vaihdellut hallitsijoiden mukaan. Antiikin Rooman ja myöhemmin Bysantin vallan alla Sokolin linna suojasi Konavlen alueen asukkaita vihollisilta ja barbaareilta. Keskiajalla linna oli ympäröivien valtioiden hallinnassa, jolloin sitä käytettiin oman vallan pönkittämiseen. Vuonna 1423 linna päätyi Dubrovnikin tasavallan valtaan. Se tarvitsi linnaa suojaamaan itseään sisämaan hallitsijoilta sekä voimakkaan Venetsian tasavallan hyökkäyksiltä. Myös Osmanien valtakunnan uhka lisääntyi. Sokolin linna oli merkittävä vielä 1500- ja 1600-luvulla. Kreetan sodan jälkeen vuonna 1669 linna menetti merkityksensä. Vuonna 1672 Dubrovnikin armeija hylkäsi Sokolin linnan. Nykyään linna on suojeltu museokohde.


title: KK Cedevita

text: Košarkaški klub Cedevita Zagreb on kroatialainen koripalloseura Zagrebin kaupungista. Se on pelannut maansa pääsarjan ja Adrianmeren liigan lisäksi muun muassa Euroliigassa, EuroChallengessa ja Eurocupissa.


title: KK Cedevita

text: Cedevita voitti ensimmäisen Kroatian mestaruutensa vuonna 2014 voitettuaan loppuotteluissa KK Cibonan 3–0-otteluvoitoin.


title: KK Alkar

text: Košarkaški klub Alkar Sinj on kroatialainen koripalloseura Sinjin kaupungista. Se pelaa maansa pääsarjassa.


title: Renault Messenger

text: Renault Messenger (1982–1993 Renault B-sarja) on Renault Trucksin vuosina 1982–1999 valmistama kevytkuorma-auto, joka perustui ensimmäisen sukupolven Renault Masteriin. Autoa valmistettiin Ranskan Batillyssa. Messengerin korvaajaksi tuli Renault Mascott.


title: Renault Messenger

text: Alun perin malli esiteltiin Renault B-sarja -nimisenä vuonna 1982, kaksi vuotta Masterin markkinoilletulon jälkeen. B-sarjaa valmistettiin taka- ja nelivetoisena, kun taas Master oli aina etuvetoinen. Versiosta riippuen paino oli 3,5–6,5 tonnia. Moottorivaihtoehtoina olivat aluksi 2,5-litrainen (72 hv) diesel ja 2,0-litrainen (80 hv) bensiinimoottori.


title: Renault Messenger

text: Vuonna 1986 bensiinimoottoriin lisättiin turboahdin, jonka myötä teho nousi 92 hevosvoimaan.


title: Renault Messenger

text: 92-hevosvoimaisella bensiinimoottorilla varustettu nelivetoinen versio osallistui vuoden 1987 Pariisi–Dakar-ralliin. Nelivetoinen siviiliversio tuli kuitenkin myyntiin vasta vuoden 1990 aikana. Samaan aikaan tarjolle tuli vapaasti hengittävä bensiinimoottori (76 hv), jossa oli katalysaattori, ja turboahdetun teho nousi 106 hevosvoimaan. Vuonna 1992 bensiiniturboon tuli välijäähdytin, joka kasvatti tehon 116 hevosvoimaan.


title: Renault Messenger

text: B-sarja koki kevyen kasvojenkohotuksen vuonna 1993, jolloin myös mallinimeksi vaihtui Messenger. Viimeinen uudistus tuli vuonna 1996, jolloin turbomoottoriin tehtiin pieniä parannuksia ja teho saatiin nousemaan 122 hevosvoimaan.


title: Valittaa täytyy totta

text: Valittaa täytyy totta on ruotsalaisen piispa Haqvin Spegelin 1680-luvulla kirjoittama virsi. Sen suomensi ensimmäisenä Elias Lönnrot vuonna 1864. Suomen evankelis-luterilaisen kirkon virsikirjaan se otettiin mukaan vuonna 1886, jolloin se sai numeron 381.


title: Valittaa täytyy totta

text:
Vuoden 1938 virsikirjauudistuksen yhteydessä virsi suomennettiin uudestaan. Sen alkusanat kuuluivat nyt: "Jo vääryys vallan saapi", ja se sai numeron 440.
Vuoden 1986 virsikirjaan sitä ei enää otettu. Syyksi esitettiin, että virsi oli jo kaikin puolin vanhentunut ja ettei sitä juuri koskaan veisattu kirkoissa. Asiantuntijat kuten Pekka Kivekäs ovat kuitenkin arvelleet, että todellinen syy virren poistamiseen oli, että se oli kirkon mielestä liian radikaali, ja sen jumalakuvakin oli kirkon nykyisen käsityksen mukaan liian ankara.


title: Valittaa täytyy totta

text: Teksti pohjautuu psalmiin 58. Sanat ovat hyvin poikkeavat virsien yleisestä linjasta. Siitä tuli 1900-luvun alussa työväenlaulu, ja sitä laulettiin punavankien leireillä ja teloitettavat lauloivat sitä, varsinkin sen toista säkeistöä.


title: Valittaa täytyy totta

text: Vuonna 1981 Jerry Sultsina yhtye levytti kappaleen mediakohun saattelemana.


title: Valittaa täytyy totta

text: Vuonna 2017 Tero Jartin Kapinaorkesteri, jossa ovat mukana myös Remu Aaltonen, Sami Yaffa ja Mariska, julkaisivat virrestä levytetyn rock-version Kapinavirsi. Single ja musiikkivideo julkaistiin 31.3.2017.


title: Valittaa täytyy totta

text: Lönnrotin suomentamassa muodossa vuodelta 1864 virren sanat kuuluivat seuraavasti:


title: Valittaa täytyy totta

text:
1. Valittaa täytyy totta
Ja surra suuresti,
Kun vääryys vallan ottaa
Ja pahuus paisuupi.
Mykäkskö tuli kerran
Jo kaikki maailma,
Kun oikeutta Herran
Ei kenkään julista?


title: Valittaa täytyy totta

text:
2. Nyt petos, vilppi täällä
On noussut kunniaan,
On valhe vallan päällä
Ja vääryys voimassaan;
Ei köyhän, kurjan ääntä
Viattomuudessaan
Kuunnella, rikas vääntää
Lain myöten tahtoaan.


title: Valittaa täytyy totta

text:
3. Kas lähimmäistään syövät
Nuo jumalattomat,
Viekkaudella vievät
Sen elot ainoat;
Kuin käärme kiukussansa
He korvat lummessa,
Ahdistelevat kansaa,
Sortavat vaivaista.


title: Valittaa täytyy totta

text:
4. Mut kerran Herra kostaa
Työt jumalattomat,
Rankaisee ansiosta
Ryöstäjät viekkahat,
Ne, jotka täällä veivät
Orvolta oikeuden
Ja leskein leivän söivät,
Vaivaisen osuuden.


title: Valittaa täytyy totta

text:
5. Vaan siviät ne kerran
Ilolla näkevät
Vanhurskauden Herran,
Työt Herran väkevät:
Hän kuinka voimassansa
Omansa vapahtaa,
Suuressa kunniassansa
Pahasta pelastaa.


title: Saaga S

text: Saaga S (s. 21. huhtikuuta 2006) on suomalainen ravihevonen. Tamma on vuoden 2015 ravikuningatar, joka saavutti tittelin elokuussa Joensuussa järjestetyissä kuninkuusraveissa.


title: Saaga S

text: Saaga S aloitti kilpailemisen keväällä 2011 ja saavutti viisivuotiskautensa kuudessatoista startissa yhteensä kuusi ykkössijaa. Kuningatarkilpailussa tamma oli ensimmäistä kertaa mukana vuonna 2013 Kuopiossa, jossa se kuitenkin hylättiin avausmatkalla. Vuotta myöhemmin Porissa Saaga S voitti avausmatkan, mutta laukkasi maaliin 1 600 metrin kilpailussa. Päätösmatkalla tamma sijoittui toiseksi, joten se olisi ilman mailin kilpailun hylkäystään taistellut jopa kuningattaren tittelistä. Vuoden 2015 kuningatarkilpailussa Joensuussa Saaga S voitti kaikki kolme osalähtöä.


title: Saaga S

text: Tamman valmentajana toimii sen omistaja Ilkka Pyysalo, joka myös ohjasti Saaga S:n uran ensimmäiset startit. Vakiohjastajaksi vaihtui kuitenkin nopeasti Matti Nisonen, lisäksi muutamassa kilpailussa tammaa ovat ajaneet hänen isänsä Olavi Nisonen sekä Hannu Torvinen.


title: Saariselän tunturikappeli

text: Saariselän tunturikappeli eli Pyhän Paavalin kappeli on ekumeeninen kappeli Inarissa Saariselän tunturikylässä. Kappeli valmistui ja vihittiin käyttöön vuonna 1996. Kappelirakennuksen omistaa nykyään Inarin seurakunta. Tunturikappeli on kesäisin tiekirkkona, jolloin se on auki ympäri vuorokauden. Sesonkikaudella kappelissa järjestetään matkailijoille ja Saariselän vakituisille asukkaille erilaisia tilaisuuksia.


title: Saariselän tunturikappeli

text: Kappelirakennus on massiivista tehdasvalmisteista liimasaumahirttä. Kokoamisen jälkeen hirret on piiluttu ja tervattu sekä sisä- että ulkopuolelta. Kellotorni on erillinen. Urut ovat 52-äänikertaiset sähköurut. Kappelissa on 210 istumapaikkaa.


title: Saariselän tunturikappeli

text: Tunturikappelin omisti aluksi kiinteistöyhtiö, jossa olivat osakkaina Inarin seurakunnan lisäksi Kansan Raamattuseura ja Suomen Luterilainen Evankeliumiyhdistys (SLEY). Kappelin rahoitukseen osallistuivat omistajayhteisöjen lisäksi kannatusyhdistys, kauppa- ja teollisuusministeriö ja Inarin kunta. Kannatusyhdistyksessä ovat mukana alueen yrittäjät, majanomistajat ja yksityishenkilöt. Inarin seurakunta lunasti kiinteistöyhtiön osakkeet kokonaan itselleen vuonna 2014.


title: Saariselän tunturikappeli

text: Kappelin toiminnasta vastaavat turistisesonkiaikoina mukana olevien yhteisöjen tunturipapit ja muulloin Inarin seurakunta. Kappelissa järjestetään hartauksia ja jumalanpalveluksia, siellä voi järjestää kirkollisia toimituksia ja sitä käytetään myös musiikkitapahtumissa.


title: Saariselän tunturikappeli

text: Kappelin vierellä on uurnalehto ja tuhkan sirottelualue.


title: Kuninkuusravit 2016

text: Kuninkuusravit 2016 järjestettiin Turussa Metsämäen raviradalla 30.–31. heinäkuuta 2016. Kyseessä olivat kaikkien aikojen 85. Kuninkuusravit ja kuudennet Turussa pidetyt. Aikaisemmin kaupungissa oli kilpailtu Kupittaan raviradalla vuosina 1939, 1949 ja 1963 sekä Metsämäen raviradalla vuosina 1983 ja 2001. Suomen Hippos myönsi vuoden 2016 kilpailut Turulle lokakuussa 2013.


title: Kuninkuusravit 2016

text: Kuninkuusravien yhteydessä Turussa järjestettiin myös raviponien PM-kilpailut, jotka aikaisemmin oli pidetty Tukholmassa vuosina 2010–2014 ja Oslossa 2015.


title: Kuninkuusravit 2016

text: Lauantaina juostun avausmatkan ensimmäinen lähtöyritys jouduttiin keskeyttämään kiihdytysvaiheessa, kun lähtöautossa ilmeni tekninen vika. Toisella yrityksellä Välähdys onnistui pitämään keulapaikan ja hallitseva ravikuningas Jokivarren Kunkku puolestaan joutui pudottamaan sen taakse, minne hevonen lopulta jäi kokonaan vaille kiritilaa. Lähdön voittaja jouduttiin tarkistamaan maalikamerakuvasta, kun takaa kirineet Vitter ja Elias Intomieli ylittivät maalilinjan lähes tasapäin. Voittajaksi selvisi Vitter, ennen Elias Intomieltä ja kolmanneksi sijoittunutta Köppistä.


title: Kuninkuusravit 2016

text: Avausmatkan voitti kilpailun suuri ennakkosuosikki ja hallitseva ravikuningatar Saaga S, joka eteni keulapaikalle ensimmäisen takasuoran alussa. Toiseksi sijoittui Huimariina ja kolmanneksi Akaasia.


title: Kuninkuusravit 2017

text: Kuninkuusravit 2017 järjestettiin Espoossa sijaitsevalla Vermon raviradalla 4.–6. elokuuta 2017. Kyseessä olivat kaikkien aikojen 86. kuninkuusravit ja seitsemännet pääkaupunkiseudulla järjestetyt. Vermossa on aikaisemmin kilpailtu vuonna 1992 ja Helsingissä toimineella Käpylän raviradalla 1931, 1947, 1960 ja 1970. Vuoden 2017 kuninkuusravit olivat myös osa Suomen itsenäisyyden 100-vuotisjuhlia.


title: Kuninkuusravit 2017

text: Kuningaskilpailuun ilmoitettiin mukaan 17 oriitta ja kuningatarkilpailuun 21 tammaa. Ravikuninkuuden voitti Ari Moilasen ohjastama Köppinen ja kuningatartittelin Matti Nisosen ohjastama Saaga S. Titteli oli Köppiselle uran toinen ja Saaga S:lle kolmas. Köppisen ravaama kokonaiskilpailun voittoaika 9.22,0 oli kaikkien aikojen nopein.


title: Kuninkuusravit 2017

text: Kilpailuja seurasi lauantaina 23 400 ja sunnuntaina 27 100 katsojaa. Kun perjantaina järjestetyissä lounasraveissa oli vielä 4 600 katsojaa, nousi viikonlopun kokonaisyleisömäärä yli 55 000 hengen. Kuninkuusraveista tuli Vermon ravirata Oy:lle myös tloudellinen menestys, sillä yhtiö teki 2,5 miljoonan euron liikevaihdolla noin puolen miljoonan euron voiton. Kuninkuusravien kävijät jättivät tehdyn tutkimuksen mukaan pääkaupunkiseudulle noin 10,8 miljoona euroa.


title: Kuninkuusravit 2017

text: Suomen Hippos myönsi vuoden 2017 kilpailut Vermolle lokakuussa 2013. Edelliset kuninkuusravit radalla järjestettiin 1992, osana Suomen itsenäistymisen 75-vuotisjuhlia. Vermo haki kilpailuja seuraavan kerran vuodeksi 2008, jolloin Espoon kaupunki vietti juhlavuottaan, mutta hävisi kuitenkin äänestyksen Jyväskylälle yhdellä äänellä. Tämän jälkeen rata ei ollut kiinnostunut kuninkuusravien järjestämisestä ennen vuotta 2013, jolloin se päätti hakea joko vuosien 2017 tai 2018 kilpailuja.


title: Kuninkuusravit 2017

text: Kuninkuuskilpailun ennakkosuosikeiksi nousivat Jokivarren Kunkku, Välähdys ja Costello, kun hallitseva ravikuningas Vitter joutui jo heinäkuussa jäämään sivuun kilpailusta keväällä tulleen jalkavamman vuoksi. Mahdollisiin ennakkosuosikkeihin lukeutunut Pikkukahveli joutui myös jättämään kuninkuuskilpailun väliin jalkavamman takia, ja mukaanpäässeistä jäi vielä ennen kilpailua pois Camri.


title: Kuninkuusravit 2017

text: Lauantaisen avausmatkan kärkipaikalla juoksi Välähdys, mutta se joutui lopussa taipumaan, kun rinnalla ravannut Costello jyräsi kärkeen. Avausmatkan kolmanneksi sijoittui vuoden 2014 ravikuningas Köppinen. Sunnuntaina juostun toisen osalähdön vei nimiinsa vuoden 2015 ravikuningas Jokivarren Kunkku, joka ravasi koko matkan kärkipaikalla. Ohjastaja Jorma Kontion mukaan kyseessä oli yksi parhaista hevosen koskaan tekemistä juoksuista. Mailin kilpailun toiseksi tuli Välähdys ja kolmanneksi Costello.


title: Kuninkuusravit 2017

text: Päätösmatkalle lähdettäessä kokonaiskilpailun kärjessä olivat Välähdys ja Costello, joista Jokivarren Kunkku oli jäljessä 0,3 sekuntia ja neljäntenä ollut Köppinen 1,1 sekuntia. Ari Moilasen ohjastama Köppinen kiihdytti 3 100 metrin kilpailun kärkeen heti alkukiihdytyksessä, onnistuen lopulta jättämään muut riittävän kauaksi, ja voitti näin kokonaiskilpailun 0,9 sekunnin erolla ennen Costelloa, Välähdyksen jäädessä kolmanneksi. Kahdella viimeisellä osamatkalla nähtiin myös dramatiikkaa, kun Välähdys aiheutti kanssakilpailijoilleen vaaratilanteita häiritsevillä hidastamisillaan. Pahiten tilanteista kärsi jalkaansa loukannut Jokivarren Kunkku.


title: Kuninkuusravit 2017

text: Kuningatarkilpailun ennakkosuosikkeja olivat Akaasia ja Saaga S, joita pidettiin etukäteisarvoissa melko tasaväkisinä. Avausmatkalla paras oli Markku Hietasen ohjastama Akaasia, joka pääsi johtopaikalle Saaga S:n laukattua lähtökiihdytyksessä. Saaga S onnistui lopulta nousemaan toiseksi ennen Vieskerin Virvaa. Sunnuntaina juostun mailin matkan voitti suuryllättäjä Virin Camilla, jolle ykkössija oli ensimmäinen kahteen vuoteen. Avausmatkan voittanut Akaasia sijoittui toiseksi ja Saaga S kolmanneksi. Ennen päätösmatkaa kokonaiskilpailun kärjessä oli Akaasia, josta Saaga S oli jäljessä 0,6 ja Virin Camilla 0,8 sekuntia.


title: Kuninkuusravit 2017

text: Päätösmatkana juostua 3 100 metrin kilpailua johti pitkään Akaasia. Se joutui kuitenkin lopussa taipumaan takaa kirineelle Saaga S:lle, josta tuli myös kokonaiskilpailun voittaja ennen Akaasiaa ja Virin Camilla. Saaga S:n ja Akaasian välinen ero lopputuloksissa oli 0,7 sekuntia.


title: Kuninkuusravit 2017

text: Viikonlopun aikana Vermossa kilpailtiin myös useita muita suurkilpailuja. 5-vuotialle suomenhevosille tarkoitetun Pikkukunkun voitti Ari Moilasen ohjastama Caijus ja nelivuotiaiden Pikkuprinssin Vixus ohjastajanaan Janne Soronen. Suomenhevosten montén Suomen mestaruuden voitti Karoliina Sinkkilän ratsastama Diktaattori ja Lämminveristen Suomen Mestaruuden Olli Koivusen ohjastama Edward Ale.


title: Alpine

text: Alpine voi tarkoittaa:


title: RN Giuseppe Garibaldi (1899)

text: RN Giuseppe Garibaldi () oli Italian kuninkaallisen laivaston vuonna 1901 palvelukseen otettu Giuseppe Garibaldi -luokan panssariristeilijä.


title: RN Giuseppe Garibaldi (1899)

text: Alus tilattiin Genovasta Sestri Ponentesta Gio. Ansaldo & C.:ltä. Sen köli laskettiin 8. kesäkuuta 1898 ja alus laskettiin vesille 29. kesäkuuta 1899. Alus liitettiin laivastoon 1. tammikuuta 1901.


title: RN Giuseppe Garibaldi (1899)

text: Sukellusvene "U-4" upotti aluksen 18. heinäkuuta 1915.


title: Maserati Ghibli (2013)

text: Maserati Ghibli on Maseratin vuonna 2013 julkaisema edustusluokan sedan, joka kilpailee Audi A6:n, BMW 5-sarjan ja Mercedes-Benz E-sarjan kanssa. Se on ensimmäinen Maserati, johon on saatavana dieselmoottori (3,0-litrainen 177 kW). Bensiinimoottorivaihtoehdot ovat kaksi ahdettua 3,0-litraista V6-moottoria, joista tehokkaampi on käytössä myös Maserati Quattroportessa. Vaihteisto on 8-vaihteinen automaatti, perusversio on takavetoinen, ja nelivedon saa lisävarusteena. Autoa valmistetaan Italiassa.


title: Metal Rendez-Vous

text:
Metal Rendez-Vous on sveitsiläisen "hard rock"- ja "heavy metal"-yhtyeen Krokus:in 30. kesäkuuta 1980 julkaisema levy, jonka
kappale "Heatstrokes" nosti yhtyeen ulkomailla tunnetuksi, ja avasi tien kansainvälisille markkinoille.


title: Indeeni

text: Indeeni on syttyvä polysyklinen hiilivety. Sen kemiallinen kaava on CH ja molekyylimassa 116,16 g/mol. Huoneenlämmössä indeeni on väritön neste. Sen sulamispiste on noin -2 °C ja kiehumispiste 181-182 °C. Se on ihmiselle haitallinen ja aiheuttaa muun muassa silmien ja ihon kirvelyä sekä on suurina annoksina haitallista maksalle, munuaisille ja pernalle. Indeeniä saadaan kivihiilitervasta tislaamalla. Indeeniä käytetään bentsofuraanin ja polymeerien valmistamiseen. Indeenipohjaisia ligandeja voidaan käyttää polymeerikatalyytteinä muun muassa titaanin ja zirkoniumin kanssa.


title: SIU (täsmennyssivu)

text: SIU voi viitata seuraaviin:


title: Ercole contro Moloch

text: Ercole contro Moloch (, ”Herkules vastaan Moolok”) on vuonna 1963 valmistunut italialais-ranskalainen seikkailuelokuva. Tyylilajiltaan peplumia edustavan elokuvan on ohjannut Giorgio Ferroni. Sen pääosaa esittää yhdysvaltalainen Gordon Scott.


title: Ercole contro Moloch

text: Mykenen kuningatar Pasifae synnyttää epämuodostuneen pojan, joka julistetaan Moolok-jumalan inkarnaatioksi. Maanalaisessa labyrintissa elävä poika vaatii naapurikaupungeilta nuoria tyttöjä ihmisuhreikseen. Kapinoivat kaupungit tuhotaan. Tirynsin kaupungin jouduttua uhatuksi sen prinssi Glaucus, joka tunnetaan myös Herkuleen nimellä, tarjoutuu Mykenen panttivangiksi. Hän johtaa kansan kapinaan, surmaa Moolokin ja pelastaa rakastettunsa Medean.


title: Ercole contro Moloch

text: "Ercole contro Moloch" on kuvattu Euroscope-laajakangastekniikalla Eastmancolor-väreissä Incir De Paolisin studiolla Roomassa. Sen taistelukohtaukset on lainattu Ferronin "Troijan urhoista" ja Moolokin orjattaret elokuvasta "Le baccanti" (1961).


title: Ercole contro Moloch

text: Vaatimattomasti toteutettu peplum-seikkailu koostuu tavanomaisista mytologisista teemoista, voimainkoetuksista ja taisteluista, joihin on sekoitettu kauhuelokuvan aineksia. Se tuotti Italiassa kohtalaiset 255 miljoonan liiran pääsylipputulot. Ranskassa elokuvan näki yli 660 000 katsojaa.


title: M-Nitrobentsoehappo

text: m-Nitrobentsoehappo eli 3-nitrobentsoehappo (CHNO) on bentsoehapon nitrattuihin johdannaisiin kuuluva orgaaninen yhdiste. Yhdistettä voidaan käyttää väriaineiden ja muiden orgaanisten kemikaalien synteesiin ja reagenssina analyyttisessä kemiassa. m-Nitrobentsoehappo on o- ja p-nitrobentsoehappojen isomeeri.


title: M-Nitrobentsoehappo

text: m-Nitrobentsoehappo on huoneenlämpötilassa valkoista kiteistä ainetta. Yhdiste liukenee hieman veteen ja liukoisuus on suurempi kuumaan kuin kylmään veteen. Paremmin se liukenee orgaanisiin liuottimiin kuten metanoliin, etanoliin ja dietyylieetteriiin. Bentseeniin m-nitrobentsoehappo sen sijaan liukenee huonosti. Yhdiste on heikko happo ja sen pK-arvo on 3,5. Yhdiste on bentsoehappoa voimakkaampi johtuen nitroryhmän aiheuttamasta induktiivisesta efektistä. m-Nitrobentsoehapon reaktiot ovat tyypillisiä karboksyylihapoille ja aromaattisille yhdisteille ja se muodostaa esimerkiksi suoloja emästen kanssa. Nitroryhmä voidaan pelkistää raudan avulla suolahappoliuoksessa, jolloin muodostuu m-aminobentsoehappoa.


title: M-Nitrobentsoehappo

text: m-Nitrobentsoehappoa voidaan valmistaa nitraamalla bentsoehappoa väkevien typpi- ja rikkihappojen seoksella. Tällöin muodostuu eri isomeerien seos, jossa on noin 78 % m-isomeeria, noin 20 % o-nitrobentsoehappoa ja noin 2 % p-nitrobentsoehappoa. Eri isomeerit erotetaan toisistaan kiteyttämällä. Yhdistettä voidaan myös valmistaa hapettamalla m-nitrotolueenia väkevällä typpihapolla tai hapettamalla m-nitrobentsaldehydiä.


title: M-Nitrobentsoehappo

text: m-Nitrobentsoehappoa käytetään m-aminobentsoehapon, atsovärien, 4-kloori-3-nitrobentsoehapon ja m-nitrobentsoyylikloridin valmistamiseen.


title: RN Francesco Ferruccio

text: RN Francesco Ferruccio () oli Italian kuninkaallisen laivaston vuonna 1905 palvelukseen otettu Giuseppe Garibaldi -luokan panssariristeilijä.


title: RN Francesco Ferruccio

text: Alus tilattiin Venetsian laivastontelakalta. Sen köli laskettiin 19. elokuuta 1899 ja alus laskettiin vesille 23. huhtikuuta 1902. Alus liitettiin laivastoon 1. syyskuuta 1905.


title: RN Francesco Ferruccio

text: Alus luokiteltiin koululaivaksi 1919 ja se poistettiin alusluettelosta 1. huhtikuuta 1930.


title: Luettelo Suomen kaskaista

text: Luettelo Suomen kaskaista sisältää Suomesta vuoteen 2012 mennessä tavatut kaskaslajit (alalahko Auchenorrhyncha). Luettelo on systemaattisessa järjestyksessä.


title: Luettelo Suomen kaskaista

text: Suomesta on tavattu 404 kaskaslajia, joista vuoden 2010 kansallisessa uhanalaisarvioinnissa kuusi lajia on luokiteltu äärimmäisen uhanalaiseksi (CR), 15 lajia erittäin uhanalaiseksi (EN) ja 43 lajia vaarantuneeksi (VU). Lisäksi 43 lajia on luokiteltu silmälläpidettäväksi (NT) ja 15 lajia alueellisesti hävinneeksi. Neljä lajia on katsottu puutteellisesti tunnetuksi (DD) ja 23 lajia katsottu arviointiin soveltumattomiksi (NA).


title: Arcade

text: Arcade voi tarkoittaa ainakin seuraavia:


title: Lionel White

text: Lionel White, myös " L. W. Blanco" (9. heinäkuuta 1905 Buffalo New York – 26. joulukuuta 1985) oli yhdysvaltalainen toimittaja ja rikoskirjailija, jonka useista synkeistä, film noir -tyyppisistä romaaneista on tehty elokuvia.


title: Lionel White

text: Elokuvattu on muun muassa "Julma leikki" nimellä "Yö ilman armoa", jonka on ohjannut Hubert Cornfield ja jossa pääosaa näyttelee Marlon Brando), "Naisen tähden" nimellä "Lain väärällä puolella" (ohjaus Burt Kennedy, pääosissa Glenn Ford ja Elke Sommer), "Suuri kaappaus" nimellä "The Big Caper" (ohjaus Robert Stevens, pääosassa Rory Calhoun), "Yksi tuhannesta" nimellä "Peli on menetetty" (käsikirjoitus ja ohjaus Stanley Kubrick 1956, ja "Kohti perikatoa" nimellä "Hullu Pierrot" 1965 (käsikirjoitus ja ohjaus Jean-Luc Godard ). Myös Seppo Huunonen on vuonna 1974 ohjannut romaanista "Kohti perikatoa" elokuvan nimellä "Karvat".


title: Lionel White

text: White on käyttänyt myös nimeä L. W. Blanco, mutta hänen sillä nimellä kirjoittamiaan teoksia (ainakin "Spykill") ei ole suomennettu. Hän työskenteli rikostoimittajana ja alkoi 1950-luvulla kirjoittaa jännitysromaaneja. Hän kirjoitti runsaat 35 kirjaa, joita on käännetty useille kielille. Alkujaan hänen tarinoitaan julkaisi kioskikirjallisuutta julkaiseva Gold Medal Books, mutta kun Duttons aloitti jännityskirjasarjan, White kirjoitti myös sinne.


title: RN Varese (1899)

text: RN Varese () oli Italian kuninkaallisen laivaston vuonna 1901 palvelukseen otettu Giuseppe Garibaldi -luokan panssariristeilijä.


title: RN Varese (1899)

text: Alus tilattiin Livornosta Cantiere navale fratelli Orlandolta. Sen köli laskettiin 21. huhtikuuta 1898 ja alus laskettiin vesille 6. elokuuta 1899. Alus liitettiin laivastoon 5. huhtikuuta 1901.


title: RN Varese (1899)

text: Alus luokiteltiin koululaivaksi 1920 ja se poistettiin alusluettelosta 4. tammikuuta 1923.


title: Hy-Line Brown

text: Hy-Line Brown on Hy-Line Internationalin kehittämä kanarotu. Rotu on ollut ainoa ruskea kanarotu Suomen markkinoilla.


title: Etelä-Sudan olympialaisissa

text: Etelä-Sudan osallistui ensimmäisiin olympialaisiinsa vuonna 2016 Rio de Janeirossa, jossa sitä edusti kolme urheilijaa, kaikki yleisurheilussa. Vuonna 2011 Sudanista itsenäistynyt valtio hyväksyttiin kansainvälisen olympiakomitean 206:nneksi jäseneksi elokuussa 2015 ja näin maa saa osallistumisluvan vuoden 2016 kesäolympialaisiin.


title: Etelä-Sudan olympialaisissa

text: Eteläsudanilainen maratoonari Guor Marial osallistui jo vuonna 2012 käytyihin kesäolympialaisiin Lontoossa, mutta hän edusti tuolloin Itsenäisiä olympiaurheilijoita. Marial sijoittui maratonilla sijalle 47.


title: Diamonds

text: Diamonds voi tarkoittaa seuraavia asioita:


title: Diamonds

text: Musiikkialbumit:


title: Diamonds

text: Singlet:


title: Jack Laugher

text: Jack David Laugher (s. 30. tammikuuta 1995 Harrogate) on brittiläinen uimahyppääjä ja olympiavoittaja. 166 senttimetriä pitkä ja 65 kilogrammaa painava Laugher edustaa City of Leeds Diving Clubia.


title: Jack Laugher

text: Laugher oli mukana vuoden 2012 kesäolympialaisissa Lontoossa, jossa hän oli kolmen metrin ponnahduslaudalla 27:s. Vuoden 2015 MM-kilpailuissa Kazanissa Laugher saavutti pronssia kolmen metrin ponnahduslaudan yksilökilpailussa ja parikilpailussa. Näin ollen Laugherista tuli historian ensimmäinen brittiläinen uimahyppääjä, joka voittaa enemmän kuin yhden mitalin yksistä MM-kilpailuista. Vuoden 2016 EM-kilpailuista Laugher saavutti kultaa parikilpailusta ja hopeaa henkilökohtaisesta kilpailusta. Vuoden 2016 kesäolympialaisissa Rio de Janeirossa Laugher voitti kolmen metrin ponnahduslaudalla parikilpailussa kultaa Chris Mearsin kanssa sekä henkilökohtaisessa kilpailussa hopeaa.


title: Jack Laugher

text: Laugher edusti Englantia vuoden 2014 Kansainyhteisön kisoissa saavuttaen kaksi kultamitalia ja yhden hopeamitalin.


title: Faverolle

text: Faverolle on ranskalainen kanarotu. Rotu kehitettiin 1860-luvulla pohjoisessa keski-Ranskassa, lähellä Houdanin ja Faverollesin kyliä.


title: Faverolle

text: Faverolleja kasvatettiin aluksi Ranskassa hyötykäyttöön munien ja lihan takia, mutta nykyään niitä kasvatetaan pääasiassa näytöskäyttöön.


title: Faverolle

text: Kun faverolle tuli Britanniaan vuonna 1886, rotua muutettiin lisää näytösstandardeja varten. Brittiläiset kasvattajat kehittivät faverollen, jolla on sen ranskalaisia ja saksalaisia serkkuja pidemmät ja korkeammalle nostetut pyrstösulat.


title: RN Marco Polo (1892)

text: RN Marco Polo () oli Italian kuninkaallisen laivaston vuonna 1892 vesillelaskettu panssariristeilijä.


title: RN Marco Polo (1892)

text: Carlo Vignan suunnittelema Etna-luokkaan pohjautunut alus tilattiin Castellammare di Stabiasta Regio Cantiere di Castellammare di Stabialta ja sen köli laskettiin 7. tammikuuta 1890. Alus laskettiin vesille 27. lokakuuta 1892 ja se otettiin palvelukseen 21. heinäkuuta 1894.


title: RN Marco Polo (1892)

text:
Aluksen aseistus supistettiin vuonna 1911 kuuteen kuuden tuuman 40 pituuskaliiperin, neljään 4,7 tuuman 40 pituuskaliiperin, kuuteen 57 millimetrin 40 pituuskaliiperin ja kahteen 37 millimetrin 20 pituuskaliiperin tykkiin. Lisäksi aluksella oli konekivääri ja neljä 17,7 tuuman torpedoputkea sekä kaksi 75 millimetrin kenttäkanuunaa.
Alus muutettiin vuosina 1917-1918 Venetsian laivastontelakalla joukkojenkuljetusalukseksi, joksi se luokiteltiin 4. huhtikuuta 1918 ja nimettiin samalla "Cortellazzoksi". Alus nimettiin edelleen "Europaksi" 1. lokakuuta 1920 ja se poistettiin alusluettelosta 16. tammikuuta 1921. Alus palautettiin palvelukseen vielä samana päivänä. Se nimettiin 16. tammikuuta "Voltaksi". Alus poistettiin uudelleen palveluksesta 5. tammikuuta 1922 ja se myytiin romutettavaksi vielä samana vuonna.


title: Tarkenee

text: ”Tarkenee” on suomalaisen rap-duo JVG:n kappale, joka julkaistiin albumin "247365" kolmantena singlenä 10. heinäkuuta 2015. Kappale on Antti Riihimäen, Jukka Immosen sekä Teemu Brunilan säveltämä ja JVG:n sanoittama.


title: Tarkenee

text: ”Tarkenee” nousi suoraan Suomen virallisen latauslistan ensimmäiselle sijalle viikolla 29/2015. Singlelistalla se aloitti toiselta sijalta viikolla 29/2015, mutta nousi listan ensimmäiseksi jo seuraavalla viikolla ja listan ensimmäisenä se oli myös seuraavat neljä viikkoa. Kappale teki Suomen Spotifyssa silloisen yhden vuorokauden kuunteluennätyksen, kun sitä kuunneltiin julkaisupäivänä 109 399 kertaa.


title: Tarkenee

text: Kappaleen musiikkivideo julkaistiin YouTubessa 3. elokuuta 2015. Vuosaaren satamassa kuvatun videon on ohjannut Andrei ”6K” Kipahti, ja sillä esiintyvät Sara Chafak ja Siim Liivik.


title: Ángel Mullera

text: Ángel Mullera Rodríguez (s. 20. huhtikuuta 1984 Lloret de Mar) on espanjalainen estejuoksija, joka kilpailee 3 000 metrin estejuoksussa. 175 senttimetriä pitkä ja 62 kilogrammaa painava Mullera edustaa CA Lloret-La Selvaa ja hänen valmentajanaan toimii Isidro Jiménez Ramos.


title: Ángel Mullera

text: Mullera oli mukana vuoden 2012 kesäolympialaisissa Lontoossa, jossa hän jäi alkueriin. MM-kilpailuissa Mullera on ollut kolmesti mukana, parhaana sijoituksenaan 11:s tila vuoden 2013 MM-kilpailuista Moskovasta. Vuoden 2014 EM-kilpailuista Zürichistä Mullera saavutti pronssia ajalla 8.29,16. Hän sijoittui alun perin neljänneksi, mutta nousi pronssille, kun voittaja Mahiedine Mekhissi-Benabbad hylättiin epäurheilijamaisen käytöksen vuoksi.


title: Ángel Mullera

text: Mullera kieltäytyi dopingtestistä heinäkuussa 2015 ja sai kahden vuoden kilpailukiellon ajalle 16.7.2015–15.7.2017.


title: Son Dam-bi

text: Son Dam-bi (Hangul: , Hanja: ; s. ) on eteläkorealainen laulaja ja näyttelijä.


title: RN Piemonte (1888)

text: RN Piemonte () oli Italian kuninkaallisen laivaston vuonna 1888 vesillelaskettu panssarikansiristeilijä.


title: RN Piemonte (1888)

text: Philip Wattsin suunnittelema alus tilattin Englannista Sir W. G. Armstrong Mitchell & Co:n Elswickin telakalta, missä köli laskettiin vuonna 1887 telakkanumerolla 510. Alus laskettiin vesille 23. elokuuta 1888 ja liitettiin laivastoon 8. elokuuta 1889.


title: RN Piemonte (1888)

text: Alus poistettiin alusluettelosta 15. toukokuuta 1920 ja se myytiin vielä samana vuonna romutettavaksi.


title: Lääninvankila

text: Lääninvankila oli aiemmin Suomessa käytössä olleen vankeinhoidon laitosten tehtävienjaon mukainen vankila.


title: Lääninvankila

text: Suomen vankilat oli jaettu keskusvankiloihin, lääninvankiloihin, varavankiloihin ja vankimielisairaaloihin.


title: Lääninvankila

text: Lääninvankilassa pidettiin 1930-luvulla:


title: Lääninvankila

text: Lääninvankilan johtokuntaan kuuluivat johtaja, pastori ja lääkäri, joiden lisäksi johtaja saattoi kutsua jäseneksi apulaisjohtajan, talouspäällikön, opettajan, työliikkeenjohtajan tai työnjohtajan.


title: Ilmaputkisto

text: Ilmaputkisto on hyönteisten ja eräiden muiden niveljalkaisten hengityselimistö, joka koostuu ilmaputkista, jotka syntyvät ihon sisäänpainaumina ja haarautuvat kaikkialle elimistöön. Niiden suuaukoilla eli spiraakkeleita on siivilälaitteita, jotka estävät pölyn ja muun haitallisen materiaalin pääsemisen ilmaputkiin. Ilmaputkien paksuimpi osia tukee kitiini. Sen sijaan ohuissa ilmaputkissa ei kitiiniä ole, ja siellä olevan nesteen välityksellä hengityskaasu vaihtuu. Eräillä vedessä elävillä hyönteisillä on ilmaputkisto, jossa spiraakkelien asemesta on pieniä kiduksia.


title: Philippa Gregory

text: Philippa Gregory (s. 9. tammikuuta 1954) on brittiläinen historioitsija ja kirjailija. Hän on kirjoittanut useita historiallisia romaaneja aikuisille ja nuorille.


title: Philippa Gregory

text: Gregoryn läpimurtoteos "The Other Boleyn Girl" (2001) filmatisoitiin vuonna 2008 nimellä "Kuningattaren sisar". Tämän lisäksi Gregoryn romaanista "Valkoinen kuningatar" on tehty samanniminen televiosiosarja vuonna 2012.


title: Keskusvankila

text: Keskusvankila oli aiemmin Suomessa käytössä olleen vankeinhoidon laitosten tehtävienjaon mukainen vankila.


title: Keskusvankila

text: Suomen vankilat oli jaettu 1930-luvulla keskusvankiloihin, lääninvankiloihin, varavankiloihin ja vankimielisairaaloihin.


title: Keskusvankila

text: Keskusvankiloissa pidettiin 1930-luvulla kuritushuonerangaistusta kärsiviä vankeja.


title: Keskusvankila

text: Keskusvankilan samoin kuin lääninvankilan johtokuntaan kuuluivat johtaja, pastori ja lääkäri, joiden lisäksi johtaja saattoi kutsua jäseneksi apulaisjohtajan, talouspäällikön, opettajan, työliikkeenjohtajan tai työnjohtajan.


title: Luettelo Israelin maavoimien kalustosta

text: Tämä on luettelo Israelin maavoimien nykyisestä kalustosta.


title: RN Vettor Pisani (1869)

text: RN Vettor Pisani () oli Italian kuninkaallisen laivaston vuonna 1869 vesillelaskettu puurunkoinen täystakiloitu korvetti.


title: RN Vettor Pisani (1869)

text: Giuseppe Michelin suunnittelema alus tilattiin Venetsian laivastontelakalta ja sen köli laskettiin 11. toukokuuta 1867 nimellä "Briosa" ja aluksen nimi vaihdettiin "Vettor Pisaniksi" vuonna 1868. Alus laskettiin vesille 22. heinäkuuta 1869 ja se liitettiin laivastoon 10. huhtikuuta 1871.


title: RN Vettor Pisani (1869)

text: Aluksen höyrykoneen valmisti napolilainen Guppy.


title: RN Vettor Pisani (1869)

text: Vuonna 1879 alus modernisoitiin, jolloin sen aseistukseksi vaihdettiin kymmenen 4,7 tuuman tykkiä. Aseistusta muutettiin jälleen vuonna 1885 aluksen siirtyessä Livornon kadettikoululle kadettien koululaivaksi, jolloin tykkien määrä vähennettiin kuuteen. Alus romutettiin 12. helmikuuta 1993.


title: Aatu Laatikainen

text: Aatu Laatikainen (s. 3. tammikuuta 1997 Kuopio) on suomalainen jalkapalloilija, joka edustaa Veikkausliigassa pelaavaa Vaasan Palloseuraaa. Hän on pelipaikaltaan keskikenttäpelaaja.


title: Aatu Laatikainen

text: Laatikainen teki ensiesiintymisensä Veikkausliigassa 2. elokuuta 2015 ottelussa Rovaniemen Palloseuraa vastaan.


title: RN Cristoforo Colombo (1875)

text: RN Cristoforo Colombo () oli Italian kuninkaallisen laivaston vuonna 1875 vesillelaskettu puurunkoinen prikantiinitakiloitu korvetti.


title: RN Cristoforo Colombo (1875)

text: Benedetto Brinin suunnittelema alus tilattiin Venetsian laivastontelakalta ja sen köli laskettiin 1. helmikuuta 1873. Alus laskettiin vesille 17. syyskuuta 1875 ja se liitettiin laivastoon 16. marraskuuta 1876.


title: RN Cristoforo Colombo (1875)

text: Aluksen höyrykoneen valmisti lontoolainen Penn.


title: RN Cristoforo Colombo (1875)

text: Alus romutettiin vuonna 1891.


title: Pötkä

text: Pötkä tai Pötkänniemi sijaitsee Joensuun keskustassa Rantakadun varrella Pielisjoen rannalla. Pieni alue on osa rantapuistoa. Alueella on pysäköintialue, kierrätyspiste ja mattolaituri.


title: Pötkä

text:
Pötkänniemi on merkitty jo vuoden 1848, eli Joensuun perustamisvuoden, karttaan. Tuolloinkaan se ei kartassa juuri erotu niemenä vaan ennemminkin rantaviiva tekee sen kohdalla mutkan.
Pötkälle valmistui vuonna 1954 Joensuun ensimmäinen jääkiekkokaukalo, jossa pelattiin myös sarjaottelut vuoteen 1961 asti. Suomen ja Ruotsin nuorten maaottelu pelattiin kentällä vuonna 1960. Joensuun uusi jääkiekkokeskus oli syntynyt jo 1960-luvun lopulla Mehtimäelle. Pötkän jääkiekkokaukalo purettiin 1980-luvun alussa.


title: Pötkä

text: Pötkä-nimi esiintyi Joensuun äänestysalueluettelossa vuoteen 2003 asti, jolloin se yhdistettiin muihin keskustan äänestysalueisiin. Nimi on käytössä kaupungin viemäriverkostossa pumppaamon nimenä.


title: Pötkä

text: Pötkän lähellä Rantakadulla on Joensuun konservatorion rakennus (entinen tyttölyseo ja pääkirjasto) ja ravintola Astoria (entinen Rantarasti). Vastapäätä Rantakadun toisella puolella on valtion virastotalo ja Senioripiha.


title: Lutikkamaiset

text: Lutikkamaiset (Cimicomorpha) on luteisiin kuuluva osalahko. Se on erittäin runsaslajinen ja luteiden suurimpia osalahkoja. Sen lajien välillä on paljon geneetisiä eroja.


title: Kreikan saaret

text: Kreikan saaria on eri arvioiden mukaan yhteensä noin 1 400–6 000, riippuen saaren koolle asetetusta kriteeristä. Saaret voidaan jakaa kahteen pääryhmään: Egeanmeren saariin, jotka sijaitsevat Egeanmeressä Manner-Kreikan itäpuolella sen ja Vähän-Aasian rannikon välissä, sekä Jooniansaariin, jotka sijaitsevat Joonianmeressä Manner-Kreikan länsirannikolla.


title: Kreikan saaret

text: Egeanmeren saaret jaetaan edelleen seitsemään alisaariryhmään, jotka ovat Pohjoisen Egean saaret, (Pohjoiset) Sporadit, Euboia ja sen ympäristön saaret, Argo-Saroniset saaret, Kykladit, Dodekanesia, sekä Kreeta ja sen ympäristön saaret. Kreikan suurin saari Kreeta sijaitsee Egeanmeren etelälaidalla ja osa Kreetan alueen saarista tarkemmin ottaen Egeanmeren sijasta Libyanmeressä saaren eteläpuolella. Lisäksi osa Dodekanesian itäisimmistä saarista Ródoksen itäpuolella sijaitsee Egeanmeren ulkopuolisella itäisellä Välimerellä.


title: Kreikan saaret

text: Kreikan saarista noin 230 on asuttuja, ja saariston väkiluku on yhteensä noin 1 655 000 (vuonna 2011). Saariston rantaviivan pituus on noin 7 500 kilometriä.


title: Kreikan saaret

text: Kreikan 20 pinta-alaltaan suurinta saarta ovat:


title: Pikkuruususieppo

text: Pikkuruususieppo ("Petroica rosea") on pensassieppojen heimoon kuuluva varpuslintu.


title: Pikkuruususieppo

text: Pikkuruususieppokoiraalla on tummanharmaa yläpuoli ja valkoinen täplä nokan yläpuolella. Vatsapuolen alaosa on valkoinen ja rinta punainen. Naaras on yläpuolelta pääasiassa harmaanruskea ja vatsapuolelta luonnonvalkoinen. Satunnaisesti naaraallakin voi olla himmeää vaaleanpunaista rinnassa.


title: Pikkuruususieppo

text: Pikkuruususieppoa tavataan Australian itä- ja kaakkoisosissa. Lajin on raportoitu olevan paikallisesti melko yleinen, ja se on luokiteltu elinvoimaiseksi.


title: Darjan Petrič

text: Darjan Petrič (s. 24. elokuuta 1964 Kranj) on slovenialainen uimari.


title: Darjan Petrič

text: Petrič osallistui olympialaisiin vuosina 1980, 1984 ja 1988. Hän saavutti pronssia 1500 metrin vapaauinnissa Guayaquilin MM-kilpailuissa 1982. Vuosina 1981 ja 1983 hän saavutti Euroopan-mestaruuskilpailuiden pronssia 400 metrin vapaauinnissa. Vuonna 1983 Välimeren kilpailussa hän voitti kultaa 400 metrin vapaauinnissa, hopeaa 1500 metrin vapaauinnissa ja pronssia 200 metrin vapaauinnissa. Vuonna 1987 hän saavutti hopeaa universiadeissa 400 ja 1500 metrin vapaauinnissa.


title: Darjan Petrič

text: Vuosina 1996−2009 Petrič oli PK Triglav Kranjin pääjohtaja. Vuonna 2009 hänestä tuli Slovenian uimaliiton pääjohtaja.


title: Darjan Petrič

text: Vuonna 2010 Petrič osallistui Kranjin kunnan pormestarin vaaleihin. Ensimmäisellä kierroksella hän sijoittui neljänneksi 16,92%:n kannatuksella.


title: Darjan Petrič

text: Hän on naimisissa Karmen Berložnikin kanssa ja heillä on kaksi lasta: poika Jan Karl ja tytär Nika Karlina. Hänen veljensä Borut oli myös uimari ja osallistui olympialaisiin vuosina 1976, 1980 ja 1984.


title: Callum Wilson

text: Callum Eddie Graham Wilson (s. 27. helmikuuta 1992 Coventry) on englantilainen jalkapalloilija, joka edustaa Valioliigassa pelaavaa AFC Bournemouthia. Pelipaikaltaan molempijalkainen Wilson on hyökkääjä.


title: Callum Wilson

text: Wilson aloitti uransa kotikaupunkinsa Coventry Cityssä. Hän pelasi seuran ykkösjoukkueessa 55 peliä vuosina 2009-2014 tehden 23 maalia toiseksi ja kolmanneksi korkeimmilla sarjatasoilla. Vuosina 2010-2011 hän oli lainalla Kettering Townissa ja vuonna 2011 Tamworth FC:ssä.


title: Callum Wilson

text: Heinäkuussa 2014 Wilson siirtyi Mestaruussarjan AFC Bournemouthiin. Wilson teki kauden 2014-2015 aikana 45 pelissä 20 maalia ja oli mukana voittamassa mestaruutta ja nousemassa Valioliigaan. Hän teki pääsarjadebyyttinsä elokuussa 2015 Aston Villaa vastaan. Kolmannessa valioliigaottelussaan West Ham Unitedia vastaan Wilson viimeisteli hattutempun.


title: Callum Wilson

text: Wilson on pelannut Englannin alle 21-vuotiaiden jalkapallomaajoukkueessa yhden pelin vuonna 2014.


title: Callum Wilson

text: AFC Bournemouth


title: Argo-Saroniset saaret

text: Argo-Saroniset saaret () on Kreikan Egeanmeren saariin kuuluva saariryhmä, jonka saaret sijaitsevat joko Saroninlahdella Attikan ja Peloponnesoksen niemimaan välissä, Argoksenlahdella Argoliin niemimaan eteläpuolella, tai näiden välisellä alueella Peloponnesoksen itärannikolla. Saariryhmästä käytetään myös nimitystä Saroniset saaret (Νησιά Σαρωνικού, "Nisiá Saronikoú") silloin, kun puhutaan lähinnä Saroninlahden saarista. Saarista käytetään myös nimitystä Läntiset Sporadit (Δυτικές Σποράδες, "Dytikés Sporádes").


title: Argo-Saroniset saaret

text: Saronisten saarten pääsaaret ovat Salamis, Aígina, Agkístri ja Póros. Lisäksi saariryhmään luetaan yleensä Saroninlahden ja Argoksenlahden välillä sijaitsevat Hydra ja Dokós sekä Argoksenlahden edustalla sijaitseva Spétses. Perinteisesti saariryhmään yhdistetään myös saarenkaltainen Méthanan niemi.


title: Argo-Saroniset saaret

text: Saronisille saarille on hyvät laivayhteydet Pireuksen satamasta. Monilla Ateenassa ja muualla mantereella asuvilla kreikkalaisilla on loma-asunto saarilla, ja ateenalaiset lomailevat usein saarilla niiden läheisyyden vuoksi. Erityisesti Aígina on suosittu turistikohde, koska matka Ateenasta saarelle kestää alle tunnin.


title: Argo-Saroniset saaret

text: Argo-Saronisten saarten suurimmat saaret ovat:


title: Argo-Saroniset saaret

text: Hallinnollisesti Argo-Saroniset saaret kuuluvat Attikan alueen Saarten alueyksikköön. Alueyksikkö jakaantuu kahdeksaan kuntaan, joista Argo-Saroniset saaret on jaettu kuuteen: nämä kuusi kuntaa ovat Aígina, Agkístri, Hydra, Póros, Salamis ja Spétses. Méthanan niemi kuuluu Troizinía-Méthanan kuntaan.


title: Pienet Kykladit

text: Pienet Kykladit tai "Vähä-Kykladit" () on Kreikan Egeanmeren saariin ja tarkemmin Kykladeihin kuuluva pieni saariryhmä, jonka saaret sijaitsevat Välimereen kuuluvassa Egeanmeressä Náxoksen saaren kaakkois- ja itäpuolella Náxoksen ja Amorgóksen välissä. Hallinnollisesti saariryhmän saaret kuuluvat Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.


title: Pienet Kykladit

text: Saariryhmän pääsaaret ovat Donoúsa, Irakleiá, Koufonísian saaret (Áno Koufonísi ja Káto Koufonísi), Kéros ja Schoinoúsa. Näiden lisäksi siihen kuuluu paljon pienempiä asumattomia saaria. Saarten väkiluku on 934 (vuonna 2011).


title: Pienet Kykladit

text: Saarille on säännölliset laivayhteydet Náxokselta, Amorgókselta ja Pireuksesta.


title: Vectorman

text: Vectorman on BlueSky Softwaren kehittämä toimintapeli, joka on julkaistu Pohjois-Amerikassa ja Euroopassa Sega Mega Drivelle vuonna .


title: Vectorman

text: Pelille on julkaistu jatko-osa "Vectorman 2" vuonna .


title: Fry

text: Fry tarkoittaa seuraavia asioita:


title: Pan-Amerikan kisat 2015

text: Historian seitsemännettoista Pan-Amerikan kisat käytiin 10.-27. heinäkuuta 2015 Kanadan Torontossa. Kilpailuihin osallistui 6 132 urheilijaa 41 eri maasta. Kilpailutapahtumia oli 364 kappaletta 36 eri lajissa. Pan-Amerikan kisojen tulen sytytti koripalloilija Steve Nash. Urheilijoiden valan vannoi trampoliinivoimistelija Karen Cockburn.


title: Pan-Amerikan kisat 2015

text: Vuoden 2015 Pan-Amerikan kisat olivat historian suurin Kanadassa järjestetty monilajitapahtuma, jopa kaksi kertaa suurempi kuin vuoden 2010 talviolympialaiset Vancouverissa.


title: Pan-Amerikan kisat 2015

text: Toronto sai kisat marraskuussa 2009, kun se voitti lopullisessa äänestyksessä 33 äänellään Perun Liman ja Kolumbian Bogotán. Kilpailuiden pääareenana toimi Rogers Centre, joka oli nimetty kisoja varten Pan Am Domeksi.


title: Pan-Amerikan kisat 2015

text: Mitalitaulukon ykköseksi sijoittui Yhdysvallat. Maa saavutti yhteensä 265 mitalia, joista 103 oli kultaista, 81 hopeista ja niin ikään 81 pronssista. Mitalitaulukon kakkonen oli isäntämaa Kanada 217 mitalillaan (78+69+70) ja kolmas Brasilia 141 mitalillaan (41+40+60). Kaiken kaikkiaan 31 kilpailuiden 41 maasta saavutti edes yhden mitalin.


title: Pan-Amerikan kisat 2015

text: Menestynein urheilija kilpailuissa oli rytminen voimistelija Laura Zeng, joka saavutti viisi kultaa. Myös Ellie Black, Thiago Pereira ja Jossimar Calvo Moreno saavuttivat viisi mitalia.


title: Pan-Amerikan kisat 2015

text:
Suluissa kilpailutapahtumien määrä lajeittain.
Vuoden 2015 Para-Pan-Amerikan kisat käytiin niin ikään Torontossa 7.-15. elokuuta 2015. Kilpailuissa oli 445 tapahtumaa 15 eri lajista.


title: Comix Zone

text: Comix Zone on Segan kehittämä ja julkaisema beat 'em up -tyylinen toimintapeli. Peli on julkaistu Sega Mega Drivelle vuonna .


title: Comix Zone

text: Päähenkilö on Sketch Turner, joka taistelee henkiinherännyttä sarjakuvahahmoa Mortusta vastaan.


title: Agathonísi

text: Agathonísi () on Kreikan saari, joka kuuluu Dodekanesian saariryhmään. Saaren pinta-ala on 13,41 neliökilometriä ja asukasluku 185 (vuonna 2011). Hallinnollisesti Agathonísi kuuluu Agathonísin kuntaan, Kálymnoksen alueyksikköön ja Etelä-Egean saarten alueeseen. Saaren pääkylä on Megálo Chorió.


title: Agathonísi

text: Agathonísi sijaitsee Välimereen kuuluvassa Egeanmeressä. Sen lähimmät suuremmat saaret ovat Sámos pohjoispuolella, Arkoí ja Leipsoí lounaispuolella ja Farmakonísi eteläkaakossa. Etäisyys Turkin rannikkoon idässä on noin 20 kilometriä.


title: Agathonísi

text: Saaren korkein kohta on Déndra (209 metriä).


title: Agathonísi

text: Agathonísi kuuluu hallinnollisesti Agathonísin kuntaan, johon kuuluu myös pienempiä lähisaaria.


title: Agathonísi

text: Saaren asutukset ovat Megálo Chorió eli Chóra (168 asukasta) sekä Mikró Chorió (17 asukasta). Ne kummatkin sijaitsevat saaren etelärannikon tuntumassa lähellä luonnonsatamalahtea. (Katso myös: Luettelo Agathonísin kunnan kylistä ja saarista.)


title: Agathonísi

text: Antiikin aikana Agathonísi tunnettiin nimellä "Tragaia" (myös "Tragaie" tai "Tragia"). Thukydideen mukaan saaren ensimmäiset asukkaat olivat kaarialaisia. Tämän jälkeen saarta asuttivat doorilaiset ja joonialaiset. Ainakin vuonna 74 eaa. saarella toimi merirosvoja, sillä nämä saivat nuoren Julius Caesarin vangikseen ja veivät tämän Farmakonísille.


title: Agathonísi

text: Bysanttilaisena aikana ja sen jälkeen saari tuli usein asumattomaksi ja asutettiin uudelleen. 1100–1200-luvuilla saaren omisti Pátmoksen Johannes Teologin luostari. Viimeisin asuttaminen tapahtui 1800-luvulla, jolloin sinne muutti asukkaita Pátmokselta ja Foúrnoin saarilta.


title: Agathonísi

text: Muun Dodekanesian tavoin Agathonísi oli 1900-luvun alkupuolen Italian vallan alla. Toisessa maailmansodassa sitä miehittivät saksalaiset. Saaresta tuli osa Kreikkaa vuonna 1948.


title: Ágios Efstrátios

text: Ágios Efstrátios () on Kreikan saari, joka kuuluu Pohjoisen Egean saarten saariryhmään. Saaren pinta-ala on 43,3 neliökilometriä ja asukasluku 270 (vuonna 2011). Hallinnollisesti Ágios Efstrátios kuuluu Ágios Efstrátioksen kuntaan, Límnoksen alueyksikköön ja Pohjois-Egean saarten alueeseen. Saaren pääkylä on Ágios Efstrátioksen kylä.


title: Ágios Efstrátios

text:
Ágios Efstrátios sijaitsee Välimereen kuuluvan Egeanmeren pohjoisosien keskellä erillään muista saarista. Sen lähin suurempi saari on Límnos pohjoisessa. Etäisyys Límnokselle on noin 17 meripeninkulmaa (noin 31 kilometriä). Pohjoisiin Sporadeihin kuuluva Pipéri sijaitsee länsilounaassa noin 31 meripeninkulman (noin 57 kilometrin) päässä ja Lesbos kaakossa noin 42 meripeninkulman (noin 77 kilometrin) päässä.
Saaren korkein kohta on Simádi (298 metriä).


title: Ágios Efstrátios

text: Ágios Efstrátios kuuluu hallinnollisesti Ágios Efstrátioksen kuntaan, johon kuuluu myös pienempiä lähisaaria. Saaren ainoa väestönlaskennassa rekisteröity asutus sekä satama on Ágios Efstrátioksen kylä (270 asukasta). Se sijaitsee saaren länsirannikolla.


title: Ágios Efstrátios

text: Saarella on kolme luostaria, Moní Agíou Athanasíou, Moní Karakállou ja Moní Panagías, sekä lukuisia kirkkoja.


title: Agkístri

text: Agkístri (; myös "Angístri") on Kreikan saari, joka kuuluu Saronisten saarten saariryhmään. Saaren pinta-ala on 14 neliökilometriä ja asukasluku 1 142 (vuonna 2011). Hallinnollisesti Agkístri kuuluu Agkístrin kuntaan, Saarten alueyksikköön ja Attikan alueeseen. Saaren pääkylä on Megalochóri.


title: Agkístri

text: Agkístri sijaitsee Välimereen kuuluvalla Egeanmerellä Attikan ja Peloponnesoksen niemimaan välissä sijaitsevalla Saroninlahdella. Sen lähin suurempi saari on Aígina, joka sijaitsee noin 6 kilometriä itään. Etäisyys Peloponnesoksesta erkanevalle Méthanan niemelle on noin 4,5 kilometriä.


title: Agkístri

text: Saaren korkein kohta on saaren eteläosassa sijaitseva Kontári (294 metriä).


title: Agkístri

text:
Agkístri kuuluu hallinnollisesti Agkístrin kuntaan.
Saaren suurimmat asutukset ovat Megalochóri eli Mýlos (566 asukasta), joka sijaitsee saaren pohjoisrannikolla, sekä Skála (448 asukasta), joka sijaitsee saaren itärannikolla. (Katso myös: Luettelo Agkístrin kunnan kylistä.)


title: Agkístri

text: Agkísti on suosittu päivämatkakohde Aíginalta ja Ateenasta.


title: Alónnisos

text: Alónnisos () on Kreikan saari, joka kuuluu Pohjoisten Sporadien saariryhmään. Saaren pinta-ala on 64,5 neliökilometriä ja asukasluku 2 718 (vuonna 2011). Hallinnollisesti Alónnisos kuuluu Alónnisoksen kuntaan, Sporadien alueyksikköön ja Thessalian alueeseen. Saaren pääkylä on Patitíri.